ועדת המשנה לתחבורה ציבורית, כנסת 20, פרוטוקול מספר 1, 2015-07-28 09:00

דב חנין: בוקר טוב לכם.

דב חנין: אני מברך אתכם.

דב חנין: היום ה-28 ביולי 2015.

דב חנין: אנחנו פותחים את הישיבה הראשונה של ועדת המשנה של ועדת הכלכלה לענייני תחבורה ציבורית.

דב חנין: אנחנו נקיים היום דיון על התחבורה הציבורית בתקציב המדינה 2015-2016.

דב חנין: אני רוצה להקדים ולומר שאנחנו מתחילים עבודה.

דב חנין: לצדי נמצאת מנהלת הוועדה לאה ורון שמגויסת מאוד לעבודת הוועדה שלנו.

דב חנין: אני פונה אליכם באופן לגמרי רשמי כדי שגם במסגרת ועדת המשנה, כמו בוועדת הכלכלה, כל התקשורת והעבודה השוטפת אתנו, כולל מצגות ודברים שצריכים להעביר וכדומה, יועברו דרך מנהלת הוועדה ודרך צוות הוועדה פשוט כדי למנוע תקלות בדרך.

דב חנין: אני אומר את זה גם לפרוטוקול וזה אמור גם לגבי הדיון הזה וגם לגבי הדיונים האחרים שיהיו לנו.

דב חנין: כך נעבוד בצורה מסודרת וכך נוכל לייצר את התנאים הנוחים ביותר לעבודה ולדיון שלנו.

דב חנין: ברשותכם, אני רוצה לפתוח באיזושהי הצגת קווים כלליים של מסגרת הדיון הזה כי ברוח הכתיבה של פופר אני מאמין שאם אין לנו מסגרת תיאורטית מסודרת, אנחנו לא יודעים היכן אנחנו נמצאים ואז כל אחד מתפזר לכיוונים אחרים.

דב חנין: היכן אנחנו נמצאים בתחבורה הציבורית.

דב חנין: מבחינתי כדאי להתחיל בפגישתה של עליזה בארץ הפלאות עם החתול.

דב חנין: היא פוגשת את החתול המחייך ושואלת אותו ביציאה מהיער מה הדרך לכאן והוא עונה לה שזה תלוי לאן היא רוצה להגיע.

דב חנין: השאלה לאן אנחנו רוצים להגיע היא שאלה חשובה ולפניה צריך להגיד מילה על המקום בו אנחנו נמצאים.

דב חנין: אנחנו נמצאים במקום לא טוב למרות שנמצאים אתנו אנשים מאוד מאוד מסורים, ואני רוצה להביע הערכה לצוות משרד התחבורה ולאנשי משרד האוצר שנמצאים אתנו.

דב חנין: אני יודע את המסירות ואת הנחישות שלכם לקדם את התחום הזה.

דב חנין: אבל אנחנו עדיין נמצאים בחברה שתלויה לחלוטין ברכב פרטי.

דב חנין: התלות ברכב הפרטי היא בעייתית והיא בעייתית חברתית ובעייתית כלכלית.

דב חנין: כשאנחנו מדברים על יוקר המחיה, תחשבו איך נראה יוקר המחיה שלנו אם לא היינו צריכים לקנות רכב ולהחזיק אותו באופן קבוע.

דב חנין: תחשבו איך העולם שלנו היה משתנה אם לא היינו צריכים את זה.

דב חנין: כדי שזה יקרה, אנחנו צריכים תחבורה ציבורית טובה אבל כמו שכולנו יודעים, למרות המאמצים הגדולים שנעשים על ידי האנשים שנמצאים כאן מסביב לשולחן, אנחנו מאוד רחוקים מהמקום הזה.

דב חנין: אנחנו מאוד רחוקים מהמקום הזה.

דב חנין: תחבורה ציבורית בגדול היא לא נוחה, היא לא יעילה, היא לא זולה, היא לא זולה מספיק, היא לא מדויקת מספיק, היא לא אמינה מספיק, היא עדיין במקרים רבים מקום של קהל שבוי.

דב חנין: מי שאין לו ברירה, נוסע באוטובוס, ומי שיש לו ברירה, בוחר בדרך אחרת.

דב חנין: היכן אנחנו רוצים להיות.

דב חנין: אני אגיד לכם היכן אני לפחות רוצה להיות.

דב חנין: אני רוצה להיות בגיל 18.

דב חנין: נסענו זוג לטיול באלפים, מקום שהוא לחלוטין לא אמור להיות מעודד תחבורה ציבורית אבל נסענו כל הזמן בתחבורה ציבורית.

דב חנין: שוויצריה, הרכבות עובדות, שירותי אוטובוס הדואר הצהוב מביאים אותך לכל כפר קטן וזה עובד בצורה לגמרי מדויקת וזה מאוד נוח.

דב חנין: אנשים משתמשים בזה ואף אחד לא נוסע ברכב פרטי.

דב חנין: אני ביררתי, אגב, לפני הדיון אם זה עדיין קיים – ואמרו לי כן כי אין שום סיבה להחליף את זה כי זה עובד כל כך טוב.

דב חנין: אנשים נוסעים גם לכפרים קטנים.

דב חנין: אנחנו תמיד אומרים כפרים קטנים, תחבורה ציבורית אפס, אבל עובדה, זה עובד בצורה מתואמת וזה מספיק טוב כדי שאנשים יבחרו בשירות הזה ולא בדרך אחרת.

דב חנין: אנחנו רוצים את זה.

דב חנין: אנחנו רוצים מערכת כוללת, משולבת, נוחה, מדויקת, זולה.

דב חנין: זה אפשרי.

דב חנין: אני רוצה לברך את משרד התחבורה ואת משרד האוצר על מסמך מאוד חשוב שמבחינתי הוא הקו המנחה לדיון הזה וזאת התכנית האסטרטגית שאתם גיבשתם בדצמבר 2012.

דב חנין: לדעתי זה הקו המנחה.

דב חנין: אני חושב שאתם יצרתם לנו מצפן מצוין.

דב חנין: יצרתם אותו גם לעצמכם אבל גם לנו.

דב חנין: אני רוצה, ברשותכם, לעבור על כמה נקודות מפתח שצריכות להנחות את הדיון שלנו.

דב חנין: קודם כל, נקודת המוצא לפי התכנית האסטרטגית הזאת היא שיש פער בין תשתיות התחבורה הציבורית לבין תשתיות הכבישים.

דב חנין: הפער הזה עודד את השימוש בתחבורה פרטית על חשבון התחבורה הציבורית.

דב חנין: אתם מעריכים שנדרשת השקעה של בין מאתיים ל-250 מיליארד שקלים לצורך הדבקת הפער בתשתית התחבורה הציבורית, הדבקת הפער לעומת העולם המערבי.

דב חנין: אתם מציינים שבין 2002 ל-2007 חל גידול בהיצע השירות ברכבת באמצעות פתיחת קווים חדשים ושדרוג קווים קיימים אבל 2007 ל-2012 נעצר הגידול ואתו מספר הנסיעות היומיות ומספר הנוסעים.

דב חנין: בנוגע לפיתוח התחבורה הציבורית, אתם מגדירים יעדים ל-2030 בשלוש רמות: היצע ורמת שירות, היקף השימוש בתחבורה הציבורית ורמת ההשקעה המצטברת במלאי תשתיות תחבורה ציבורית.

דב חנין: היעדים שאתם מציינים בתכנית הם: מאה קילומטר רכב תחבורה ציבורית לתושב לשנה, מהירות ממוצעת של 25 קילומטר לשעה ברשת התחבורה הציבורית, 250 עליות לתושב בשנה לתחבורה ציבורית עם רמת פיצול של ארבעים אחוזים לטובת התחבורה הציבורית, השקעה מצטברת של חמישים אלף שקלים לתושב בשנה בתשתית התחבורה הציבורית ו-150 מטרים של תשתית בלעדית לכל אלף תושבים.

דב חנין: זאת אומרת, אתם יוצרים כאן לא רק איזשהו קו ערכי שאנחנו רוצים לשאוף אליו אלא יוצרים לנו איזושהי מפה של סטנדרטים כולל מספרים אליהם אנחנו צריכים להגיע.

דב חנין: מול הנתונים האלה, אני ארצה שאתם תתייחסו – ואנחנו כאן בדיון שבכוונה מתקיים לפני גיבושו הסופי של תקציב המדינה – כדי לראות האם אנחנו באמת מגיעים, זאת אומרת, גיבשנו תכנית אסטרטגית, משרד האוצר ומשרד התחבורה, והאם אנחנו באמת מתכוונים לדברים האלה, האם אנחנו קרובים, היכן הפערים, היכן הקשיים והיכן הבעיות.

דב חנין: בהקשר הזה אני רוצה להפנות גם לארבעה נושאים נקודתיים שנרצה התייחסות אליהם.

דב חנין: הנושא של הרפורמה במחירים.

דב חנין: במשך שנים אנחנו מדברים על הרפורמה הזאת ולפי מיטב זיכרוני אנחנו כבר שש שנים או שבע שנים.

<קריאה: שמונה שנים התכנית ושלוש שנים מדברים חופשי.

דב חנין: הרבה שנים אנחנו מתעסקים בזה.

דב חנין: אפשר להתווכח כמה שנים אבל הרבה שנים אנחנו מדברים.

דב חנין: חשוב ביותר.

דב חנין: אנחנו שמענו משר התחבורה על כמה ויכוחים שעדיין קיימים אבל מעבר לוויכוחים הקיימים, אנחנו בבעיות נוספות.

דב חנין: אנחנו בבעיות של מחירי רכבת גבוהים.

דב חנין: משפחתי למשל שנוסעת לנהריה רבות לקרובי משפחה בגליל, עדיף לנו כלכלית לנסוע ברכב הפרטי ולא בתחבורה הציבורית ולא ברכבת כי הרכבת יקרה הרבה יותר למשפחה, אפילו למשפחה קטנה והמשפחה שלי לא כל כך קטנה.

דב חנין: הפרשי מחירים בין פריפריה ומרכז.

דב חנין: בפריפריה, בהרבה מקומות בפריפריה, המחירים מאוד גבוהים לעומת המחירים במרכז.

דב חנין: גם במרכז צריך האחדה של מחירים ואני יודע שהנושא נמצא בטיפול אצלכם.

דב חנין: יש סוגיה נוספת שמאוד מעסיקה אותנו.

דב חנין: נמצאים אצלנו על השולחן שני ניירות שהכין מרכז המחקר והמידע, וזאת הזדמנות להודות להם על העבודה המאוד מהירה.

דב חנין: גם החומר שהוכן ממש בקצב מאוד מהיר על ידי איתמר מילרד במחלקה של עמי צדיק ושוב תודה על החומר המצוין הזה, אבל המספרים לא תמיד מספרים את הסיפור האמיתי.

דב חנין: גם בתחבורה הציבורית וגם בנושאים אחרים, יש לנו לפעמים כסף גדול שמייצר תוצאות קטנות וכסף קטן שמייצר תוצאות גדולות.

דב חנין: אנחנו כולנו מעוניינים בכסף הקטן שמייצר תוצאות גדולות, אם זה אפשרי.

דב חנין: אני אתן כאן דוגמה כדי שהדברים יהיו ברורים.

דב חנין: אם נניח יוחלט על קו רכבת תת קרקעי, לצורך הדיון, לאילת, שהוא יהיה גם מהיר וגם תת קרקעי, ההוצאות על התחבורה הציבורית יהיו עצומות כי זה יהיה קו מאוד עתיר הוצאות וההשלכות שלו מבחינת משמעות לחיי אזרחי ישראל תהיינה מאוד מאוד מצומצמות ודלות עם מיעוט הכי עדין שבעולם.

דב חנין: אנחנו מעוניינים בעיקר בחשיבה מאוד אינטליגנטית על איך את הכסף הקטן שיש לנו של המדינה - אנחנו לא מדינה מאוד עשירה – אנחנו מייצרים כדי לייצר את התוצאות הכי גדולות וזה אומר למשל העדפה בתשתיות, שאותה תשתית שכבר קיימת ניתן אותה לתחבורה ציבורית ולא גם לרכב פרטי.

דב חנין: אם כן, העדפה בתשתיות היא כסף קטן שמייצר תוצאה גדולה וכדומה.

דב חנין: סוגיה שמאוד מטרידה אותנו היא סוגיית השילוביות בין אמצעי תחבורה ציבורית שונים.

דב חנין: אנחנו יודעים על העבודה וההתקדמות שנעשתה אבל אנחנו יודעים גם על הפערים הגדולים שקיימים.

דב חנין: כמובן הסוגיה שנמצאת בכותרות בימים האחרונים, סוגיית הרכבת הקלה בתל אביב.

דב חנין: כנראה אנחנו עומדים בפני משבר תחבורתי אבל משבר הוא לא רק מקור לבעיות ולסיכונים אלא משבר הוא גם הזדמנות וזאת תהיה הזדמנות להעביר אנשים לתחבורה הציבורית אם נדע לייצר פתרונות שהם מאוד מאוד זולים, הם גם מאוד נוחים והם יוכלו לשמש דרך להעביר אנשים במהירות ובנוחות לתחבורה ציבורית.

דב חנין: אנחנו נפתח את הדיון.

דב חנין: מכובדי מנכ"ל משרד התחבורה, תודה שאתה מצטרף אלינו.

דב חנין: אתה מוזמן לכל הדיונים של ועדת המשנה הזאת.

דב חנין: אני יודע עד כמה אתה מסור לנושא הזה, גם מתוך השבוע האחרון שבילינו אותו יחד.

דב חנין: בבקשה.

<עוזי יצחקי: אני אגיד כמה מלים ואני אתן לסמנכ"לים לדבר.

<עוזי יצחקי: בעיקרון התחבורה הציבורית מבחינת שר התחבורה ומשרד התחבורה וגם מדיניות הממשלה, היא בראש סדר העדיפות.

<עוזי יצחקי: הדברים האלה ברורים.

<עוזי יצחקי: גם בדיוני התקציב בשבועות האחרונים ניתן על זה דגש וגם קרן הסמנכ"לית וגם נציגי האוצר יאמרו על זה כמה מלים.

<עוזי יצחקי: בעיקרון – אני אקצר את הפתיחה - אנחנו פועלים בשלושה מישורים עיקריים ובאמת נותנים לזה את כל המשאבים, את המאמצים וגם את התקציבים.

<עוזי יצחקי: הדבר הראשון הוא שיפור התפעול של התחבורה הציבורית, שיפור רמת השירות, להכניס כמה שיותר אמצעים כדי לעשות את התחבורה זמינה, יעילה, נוחה, טובה, אם אלה השיפורים הגדולים שהכנסנו בר קו בתקופה האחרונה כאשר חל שיפור עצום בעניין הזה.

<עוזי יצחקי: אני יודע שיש עוד הרבה מה לעשות ויש עוד הרבה מה לשפר, אבל אני מדבר גם על העניין של המסלקה, גם העניין של הערך הצבור, המעברים בין אמצעי התחבורה השונים.

<עוזי יצחקי: דברים נוספים שאנחנו הולכים לשים עליהם את הדגש בחודשים הקרובים זה מענה לעלייה מכל הדלתות.

<עוזי יצחקי: אנחנו מכניסים גם את אגד וגם את דן עם מאות אוטובוסים, עם אלפי נסיעות ביום, והדבר הזה יאפשר זרימה.

<עוזי יצחקי: דברים נוספים כמו שילובים שציינת, שילובים בין האוטובוסים לרכבת ודברים נוספים שיפרטו בהמשך.

<עוזי יצחקי: ההיבט השני הוא העניין של התשתית.

<עוזי יצחקי: קרן תפרט בנושא הזה.

<עוזי יצחקי: אנחנו נותנים דחיפה מאוד גדולה לעניין התשתיות, אם זה סיפור של נתיבים מהירים ואלה לא נתיבים לעשירים ועניים.

<עוזי יצחקי: אנחנו יכולים לראות את הנתיב המהיר לתל אביב שהוא פרויקט של תחבורה ציבורית לכל דבר ועניין.

<עוזי יצחקי: בהתחלה הייתה הרבה ביקורת, נתיב לעשירים, נתיב לעניים, אבל היום, אם אנשים באים ומחנים את רכבם – והיום בשעה 7:45 אלפיים ומאתיים מקומות כבר מלאים - אנשים באים ועולים על אוטובוסים וממשיכים בתחבורה ציבורית, זה בהחלט הישג גדול.

<עוזי יצחקי: עד סוף השנה אנחנו נפקיד את התכנית לבניית קומה שנייה כי זה בהחלט רעיון טוב.

<עוזי יצחקי: קרן תפרט בכל העניין של הנת"צים ומת"צים.

<עוזי יצחקי: הרבה מאוד עדיפות בתשתיות כמו בניית תחנות רכבת חדשות, מסילות ברזל חדשות ובהחלט יש עבודה מאוד משמעותית בעניין הזה.

<עוזי יצחקי: החלק השלישי, אותו אתה ציינת ובדיוק נכנס אודי ממש בזמן, זה הנושא של התעריפים.

דב חנין: הוא תמיד יודע להיכנס בדיוק בזמן.

<עוזי יצחקי: בימים האחרונים אנחנו הגענו להבנות עם משרד האוצר וצריכה להיות סגירה אחרונה.

<עוזי יצחקי: היה צריך להיות דיון כדי לסגור את זה ביום ראשון אבל הוא נקבע יום חמישי ואנחנו הולכים לסגור את זה.

<עוזי יצחקי: רפורמה משמעותית בתעריפים.

<עוזי יצחקי: האוצר אתנו בעניין הזה ולכן אני לא אפרט כאן יותר מדי אבל יש כאן עלויות מאוד גבוהות.

<עוזי יצחקי: זה באמת לבוא ולהשוות את מחירי הרכבת.

<עוזי יצחקי: אם היום מחיר של רכבת מתל אביב לראשון לציון הוא 15.90 ואוטובוס עולה 6.90 ואפשר עוד לעשות מעברים בשעה וחצי עם האוטובוס, לא יתכן הפער הזה והוא לא הגיוני.

<עוזי יצחקי: כנ"ל לעניין הכנסת חופשי חודשי באזורים גדולים ורחבים יותר, להכליל גם פריפריות וגם כאלה שהן חצי פריפריות כמו לוד ורמלה אותם נכניס לאזור מספר 1.

<עוזי יצחקי: הרבה מאוד מרכיבים בתוך הדברים האלה.

<עוזי יצחקי: אם כן, אלה שלושה דברים – תפעול, שיפור שירות של התפעול, התשתית והתעריפים.

דב חנין: תודה רבה.

דב חנין: חבר הכנסת אייכלר, בבקשה.

ישראל אייכלר: אני שמח לברך את יושב ראש ועדת המשנה לתחבורה ציבורית דב חנין.

ישראל אייכלר: אני מברך את צרכני התחבורה הציבורית שזכינו לדב חנין כיושב ראש הוועדה הזאת.

ישראל אייכלר: זכרתי ימים מקדם, אז אני זכיתי להיות יושב ראש ועדת המשנה הזאת ולאה בטח זוכרת זאת.

ישראל אייכלר: אני בטוח שביעילות שלך ובמסירות שלך והעקביות, בעדינות ולא מוותר עד שתשיג את מה שאתה רוצה, אתה תצליח להביא בשורה.

ישראל אייכלר: המנכ"ל עוזי יצחקי, לפעמים אני שואל את עצמי אם זה מנכ"ל משרד התחבורה שצריך לדאוג לנמלים, לנתב"ג, למטוסים, לאניות, לספינות, לתחבורה ציבורית, לתשתיות של מיליארדי שקלים והוא מתעסק בפרטים מאוד של תלונות של אנשים שנפגעי באוטובוס.

ישראל אייכלר: לא יאומן.

ישראל אייכלר: כל הכבוד לך עוזי יצחקי.

<קריאה: והוא מטפל.

ישראל אייכלר: מטפל.

ישראל אייכלר: בדרך כלל אנשים ברמה של מנכ"ל אומרים: סלח לי, קטן עלי.

ישראל אייכלר: לא, אין את זה אצל עוזי יצחקי.

ישראל אייכלר: אני מציין את זה אבל עכשיו אני רוצה לומר דברים קשים אבל בעדינות כמו שאצל דב חנין.

ישראל אייכלר: בשבוע שעבר עלתה אישה לאוטובוס עם תינוק והתינוק בכה, יום חם, הנהג היה עצבני, כבישים עמוסים.

ישראל אייכלר: התינוק בכה ובכה והנהג התחיל לצרוח: מה זה, הילד הזה אין לו אימא?

ישראל אייכלר: אין לו אבא?

ישראל אייכלר: אין לו בית?

ישראל אייכלר: אני לא יכול לנהוג כך, אני עוצר את האוטובוס, תרדי מכאן.

ישראל אייכלר: האישה ירדה באמצע הדרך וגם היא בכתה חרישית.

ישראל אייכלר: יש לי את השמות, את הפרטים ואת הכתובת.

ישראל אייכלר: זה קורה במדינה חמה - לא בהודו, שם זה לא קורה, שמעתי ההודים הרבה יותר אדיבים – במדינה פקוקה, במדינה בה התעריפים בלתי אפשריים.

ישראל אייכלר: עכשיו באפקט יותר רחב.

ישראל אייכלר: עם ישראל סובל יותר ויותר מהתחבורה הציבורית למרות השיפורים, ויש שיפורים.

ישראל אייכלר: לשבחו של שר התחבורה ייאמר שהוא עשה מהפכה בתשתיות של כבישים.

ישראל אייכלר: אתה נוסע בכל הארץ ואתה רואה השקעה אדירה.

ישראל אייכלר: בעלי המכוניות הפרטיות, ואנחנו בתוכם, ממש נהנים אבל האנשים שתלויים בתחבורה הציבורית עדיין לא זוכים לפירות האלה בשום מקום ובוודאי לא בפריפריה והמצב בלתי אפשרי.

ישראל אייכלר: יש חברות תחבורה שטוענות, ואני אומר לך את זה כיושב ראש הוועדה לפניות הציבור, שיש איזו בעיה בזה שפירקו את המונופול של אגד, שזה דבר מבורך מאוד לגבי חברות קטנות.

ישראל אייכלר: יש איזו בעיה, ואולי המנכ"ל והסמנכ"לים יסבירו את זה יותר מאוחר, של התחשבנות שונה בין משרד התחבורה לחברת אגד לבין ההתחשבנות עם חברות אחרות.

ישראל אייכלר: אם חברה אחרת שולחת אוטובוסים ריקים – תגיד לי אם זה נכון או לא נכון כי שמעתי את זה מאנשים שם ולא למדתי את זה בישיבה – מתחשבים בה לפי הקילומטרז' ואילו אצלם זה עוד חישוב ישן יותר ולא כדאי להם כי כל אוטובוס שהם חושבים, אפילו שהוא מלא ואנחנו חושבים שהם מרוויחים על זה, בגלל שהם צריכים לעשות את הדרך בחזרה עם אוטובוס ריק, זה לא כך.

ישראל אייכלר: הם כבר הודיעו לנו שלקראת החגים - ואנחנו יודעים שלקראת החגים זאת קטסטרופה מבחינת התחבורה הציבורית – הם לא יתגברו למרות שדרור גנון יגיד להם לתגבר ולתגבר.

ישראל אייכלר: הם לא יעשו את זה.

ישראל אייכלר: אין להם מספיק נהגים.

ישראל אייכלר: בירושלים יש חסר של שמונים נהגי אוטובוסים, שלא לדבר על תקופת הרמדאן, וזה אומר שאנשים, נשים, קשישים וילדים עומדים ומחכים בתחנות בשמש.

דב חנין: יש חסר של מאות נהגים ארצית.

ישראל אייכלר: גם ארצית.

ישראל אייכלר: אני דיברתי על ירושלים כי זה מה שאני יודע ואני אומר רק מה שאני יודע.

ישראל אייכלר: החסר הזה גורם לכך שאנשים גם מחכים וגם מדלגים על נסיעות.

<דרור גנון: רמת הביצוע גבוהה מאוד.

<דרור גנון: אם פעם תרצו בוועדה, נציג את רמת הביצוע של מפעילי התחבורה הציבורית בתחבורה בכלל.

<דרור גנון: שנית, מפעילי תחבורה ציבורית מחויבים קודם כל לרישיון הקו וכאשר משרד התחבורה נותן הנחיה לתגבר, הם מתגברים.

<דרור גנון: אין את העבר עליו אתה מדבר.

ישראל אייכלר: כל מה שאני אומר הוא אמת, יציב ונכון.

ישראל אייכלר: אתה יכול להסביר לי למה זה אבל אתה לא יכול להגיד לי שזה לא נכון כי גם אני לא אומר על מה שאתה אומר שזה לא נכון.

ישראל אייכלר: לך לשטח, תפגוש אנשים ותראה.

<דרור גנון: אני מסביר שאגד חיים בהסכם גלובלי והמפעילים חיים על פי הסכמים שהם ניגשו במכרזים וזכו כאשר הכללים מאוד ברורים.

<דרור גנון: ההצעות שהם הגישו הן שלהם, המחירים שהם הגישו הם שלהם ולבוא ולומר שהמחירים תואמים או לא, אני לא חושב שיש את הבעיה הזאת.

ישראל אייכלר: מה זאת אומרת?

ישראל אייכלר: אתה עכשיו אמרת שזה אכן כך.

ישראל אייכלר: לאגד יש התחשבנות אחרת ולחברות התחשבנות אחרת.

דב חנין: דרור, אתה תוכל אחר כך להתייחס.

ישראל אייכלר: ודאי.

ישראל אייכלר: חשוב לשמוע.

דב חנין: חבר הכנסת אייכלר, אני אומר את זה לזכותו, הוא פשוט מספר על על מה קורה בשטח כי הוא נמצא בשטח הזה והוא מחובר לדברים מתוך הכרות עם בני אדם שמספרים לו.

דב חנין: יכול להיות שברמה שלכם הדברים נראים בצורה אחרת, אבל מבחינתנו מה שמעניין בסופו של דבר זה אותו אזרח או אזרחית שנמצאת ברחוב או באוטובוס ורוצה שירות.

<דרור גנון: גם מבחינתנו.

דב חנין: ניתן לך הזדמנות.

ישראל אייכלר: אתה תענה על הכול.

ישראל אייכלר: אני רוצה שתענה ושגם הדברים שלך ירדו לשטח.

ישראל אייכלר: כמו שדב אמר, והוא אמר את זה יותר טוב ממני, אני מדבר מהשטח ולפי השטח המצב יותר גרוע ולא יותר טוב.

ישראל אייכלר: זה בכללי.

ישראל אייכלר: אני מקווה ורוצה - כבר ביקשתי פגישה עם האנשים המקצועיים אצלכם במשרד – שלפני החגים ירדו הוראות ברורות לחברות.

ישראל אייכלר: המנכ"ל, שהם לא יעשו את ההתחשבנות אתך על זה שאתה לוקח להם אשכולות על חשבון האיש, האישה, הזקן והזקנה שמחכים בתחנה.

ישראל אייכלר: את זה אני מבקש.

דב חנין: תודה רבה.

דב חנין: אודי אדירי שמצטרף אלינו, אני מודה לך, מלווה את תחום התחבורה הציבורית שנים רבות בתפקידים שונים שמשתנים, אבל למרות שהוא טובע כמעט כולו נדמה לי בגז, כך שמעתי, הוא מצליח להיחלץ מתוך בור הנפט והגז הטובעני ולהגיע אלינו.

דב חנין: תודה שהצטרפת אלינו.

דב חנין: זה ביטוי למחויבות שלך לנושא הזה.

דב חנין: ברוך הבא ונשמח לשמוע איך הדברים נראים מהזווית שלך.

<אודי אדירי: תודה.

<אודי אדירי: אני שמח תמיד לצאת קצת מענייני הגז ולבוא לתחבורה.

<אודי אדירי: כשאני מסתכל בהיבט של המשאבים שהמדינה מקצה - ואני שומע מה אתה אומר על התחושה שהדברים מידרדרים - אני חושב שמסתכלים על הנתונים גם בהיבט של המשאבים שהמדינה משקיעה וגם בהיבט של התשומות שמסופקות בעזרת המשאבים האלה.

<אודי אדירי: אני חייב לומר שגם ההתרשמות שלי כצרכן מקרי – אני לא צרכן קבוע של תחבורה ציבורית אבל דווקא בשבוע שעבר לא עשיתי טיפול לרכב, אז מינהל הרכב החרים לי את האוטו לשבוע – ראיתי קפיצה מטורפת ברמת התחבורה הציבורית בקו ספציפי שבדקתי אותו.

<אודי אדירי: נתחיל בדוגמות בשטח כי יש המון דוגמאות.

<אודי אדירי: אני יכול להגיד לך שהיום כל בוקר, לדעתי בין שליש לארבעים אחוזים מעובדי אגף התקציבים, מגיעים לעבודה באוטובוס.

<אודי אדירי: לא היה דבר כזה מעולם וזאת תוצאה של שירות.

<לאה ורון: אני אפילו שמעתי שהם סוגרים נושאים באוטובוס.

<אודי אדירי: זאת מהפכה.

<אודי אדירי: זאת תוצאה של קווים חדשים שהשיק משרד התחבורה.

<אודי אדירי: כמובן שהם עולים הרבה מאוד כסף, הם בתעריפים סבירים, הם באמצעות מפעילים חדשים.

<אודי אדירי: ולגבי המפעילים החדשים, אני למשל – הכול סובייקטיבי אבל אנחנו מדברים מהשטח – גר בהוד השרון ושם יש מפעילים חדשים, יש שלטים כשאתה מגיע לתחנה וזה החזון של פעם וכתוב לך.

<אודי אדירי: לא תמיד זה לפי התכנון אבל אתה נשאר בתחנה וכתוב לך שבעוד שבע דקות מגיע האוטובוס לירושלים ובעיני זאת קפיצת דרך, וכשהוא מגיע, יש קו חדש ישיר.

<אודי אדירי: לדעתי כן יש שיפור משמעותי בשטח.

<אודי אדירי: אני חייב להגיד לך ברמת התשומות שאנחנו שמים כממשלה.

<אודי אדירי: תקציב הסובסידיה – אני שם לרגע בצד את הפיתוח – לתחבורה ציבורית ב-2004 עמד על מיליארד ו-700 מיליון שקלים ואני זוכר את זה כי בדיוק אז נכנסתי ואני חייב להגיד שאז הביצוע לא היה מלא, והיום תקציב הסובסידיה לתחבורה ציבורית הוא מעל ארבעה וחצי מיליארד שקלים וביחד עם הרכבת הסכום נושק לחמישה מיליארד שקלים.

<אודי אדירי: זאת תוצאה של שלושה דברים: האחד, גידול משמעותי במספר הקילומטרים שאוטובוסים בישראל עושים, במספר הקווים ורמת השירות.

<אודי אדירי: השני, באופן ריאלי הקפאה לא מלאה אבל כמעט מלאה של התעריפים עם הוזלות נקודתיות מאוד מאוד נרחבות ועוזי ציין שבאמת יש עוד רפורמה.

<אודי אדירי: כל רפורמה כזאת בתעריפים, אנחנו לא רואים בה רק הוזלה.

<אודי אדירי: אנחנו כמשרד האוצר לא עושים אותה רק כדי להוזיל.

תמר זנדברג: מתי הרפורמה הזאת?

תמר זנדברג: כבר שנתיים אנחנו שומעים עליה.

<אודי אדירי: אנחנו אחרי ארבע רפורמות.

<אודי אדירי: אנחנו אחרי רפורמה בתעריפים בירושלים.

<אודי אדירי: מי זוכר?

<אודי אדירי: לפני חמש שנים בירושלים אי אפשר היה להחליף אוטובוסים באותו מחיר והיום אפשר.

<אודי אדירי: אנחנו אחרי רפורמה מקיפה בחיפה והקריות וכמדומני היא מגיעה עד יקנעם.

<אודי אדירי: אנחנו אחרי רפורמה ראשונה בתל אביב.

<אודי אדירי: אנחנו לפני רפורמה שנייה ונכון, יש גם ויכוחים וזאת רפורמה מורכבת גם לביצוע ואנחנו מתכוונים לה.

תמר זנדברג: רפורמה בתל אביב?

<אודי אדירי: הרפורמה שמדבר עליה המנכ"ל, תל אביב היא מילה קטנה, היא רפורמה קודם כל מאוד גדולה בגוש דן והשלמה של רפורמה.

תמר זנדברג: אבל צריכה להיות רפורמה גם בכל הארץ.

ישראל אייכלר: את מדברת על תעריפים?

תמר זנדברג: על תעריפים.

<אודי אדירי: יש כמה דברים על הפרק.

<אודי אדירי: יש גם רפורמה גדולה בגוש דן, גם השלמה של הרפורמה בחיפה, גם דברים בתעריפים הבין-עירוניים ברמה הארצית.

תמר זנדברג: מתי?

<אודי אדירי: ברמה הבין עירונית, זה יותר מורכב וזה יותר מורכב כי יש היום שונויות מאוד גדולות בתעריפים, אבל שוב, השונויות הגדולות האלה בתעריפים היום, אם תלכו עשר שנים אחורה, פשוט כל התעריפים היו גבוהים.

תמר זנדברג: סליחה, אנחנו יודעים עשר שנים אחורה, אנחנו יודעים על חמש שנים אחורה ואנחנו יודעים על חיפה ועל גוש דן ועל ירושלים.

תמר זנדברג: אתם מדברים על רפורמה בתעריפים ואני מדברת על הקווים הבין עירוניים.

תמר זנדברג: על הדבר הזה מדובר לפחות שנתיים ולדעתי אני בהערכת חסר.

תמר זנדברג: מה עם זה?

תמר זנדברג: לא ראינו טיוטה, לא ראינו שום דיון ומאז 2013 מבטיחים לנו באוגוסט.

תמר זנדברג: מאז זה הובטח חודש אוגוסט השלישי מתקרב.

<אודי אדירי: אני לא יודע מתי זה הובטח.

תמר זנדברג: ב-2013.

<אודי אדירי: רפורמה, בוודאי שהיא גם עירונית אבל היא מטרופולין באופי שלה.

<אודי אדירי: אנחנו מדברים קודם כל על רפורמה במטרופולין תל אביב הרחב.

<אודי אדירי: כשאני אומר רחב, זה משפיע על ראשון, זה משפיע עד נתניה וכולל רמלה-לוד.

תמר זנדברג: מתי זה יהיה?

<אודי אדירי: זה מתוכנן לזמן הקרוב.

<עוזי יצחקי: אם הוא יסכם את יום חמישי ב-9 בבוקר, זה יהיה ב-1 לפברואר 2016.

<אודי אדירי: אנחנו מנסים לגמור את זה.

תמר זנדברג: נעבור עוד חורף.

<עוזי יצחקי: רק שיסכים.

<לאה ורון: מה הולך לקרות במטרופולין תל אביב?

תמר זנדברג: רפורמת תעריפים.

<אודי אדירי: אני חייב להגיד כאן משהו.

דב חנין: חברים, אני שמח שהחדשות מעוררות התרגשות, אבל בכל זאת.

ישראל אייכלר: שמענו שעוזי אומר שאתה צריך להסכים.

תמר זנדברג: צריך לעזור להם שהם יחתמו ביום חמישי.

תמר זנדברג: השאלה היא איך לעזור לכם.

דב חנין: חברים, אנחנו מקשיבים.

<אודי אדירי: הצגתי לכם נתונים שהם נתונים מאוד מהימנים מתוך תקציב המדינה.

<אודי אדירי: המקורות בסוף הם גם מוגבלים.

<אודי אדירי: אני מדבר אתכם על הכפלה פי שלושה של תקציבי הסובסידיה בתחבורה הציבורית על פני עשור.

<אודי אדירי: נכון, היה גם מדד ולא הכול ריאלי.

<אודי אדירי: זה נכון.

<אודי אדירי: אבל עדיין אין לנו תקציב במדינה, לדעתי, בטח לא תקציב גדול שגדל בסדר גודל כזה.

דב חנין: אודי, אני מאוד מעריך את מה שאתה אומר, אבל כמו שאמרתי בפתיחת הדיון, פשוט לא היית כאן, נקודת המוצא שלנו היא התכנית האסטרטגית שאתם גיבשתם, משרד האוצר ומשרד התחבורה.

דב חנין: זה הפרמטר.

דב חנין: המצב היה רע מאוד ומול מצב רע מאוד, השתפרנו.

דב חנין: עכשיו אנחנו רוצים להשתפר לפי התכנית שלכם, התכנית האסטרטגית.

<אודי אדירי: אני רואה את הדגש המאוד חזק כאן על התעריפים וצריך לעשות רפורמה ואנחנו על סף לעשות רפורמה.

<אודי אדירי: אבל אני חושב שמעבר לעניין התעריפים, בסוף יש גם חשיבות מאוד גדולה -- -

תמר זנדברג: אתה יכול לתת השלמה לבין עירוני?

<אודי אדירי: אני לא יודע מה זה השלמה.

<אריה זדה: כדאי לציין שהמטרופולינים הם יחסית שמונים אחוזים בתחבורה הציבורית ולכן המוקד הוא במטרופולינים.

<אריה זדה: המטרופולינים כבר התחילו ב-2008 את הרפורמה שלהם.

<אריה זדה: יצוין שבחיפה כבר ביצענו שישים אחוזים, בגוש דן שבעים אחוזים ובירושלים תשעים אחוזים.

<אריה זדה: אנחנו נמצאים בתכנון וזה יוצא לדרך.

<אריה זדה: כלומר, זה יצא לדרך וזה ממשיך.

<אריה זדה: הגבולות של גוש דן הם מאוד רחבים, הם בין נתניה לאשדוד, בירושלים זה מגיע לבית שמש.

תמר זנדברג: אבל בכבישים הבין עירוניים בצפון ובדרום, לא מתוכננת כרגע רפורמה ולא מתוכננת בטווח הנראה לעין.

<אודי אדירי: לא אמרתי שאין רפורמות.

<אודי אדירי: אמרתי שאני לא יודע להגיד.

<אודי אדירי: אני רוצה להשלים מעבר לתעריפים ואני יכול להראות בכל קנה מידה ובכל פרמטר ירידה בטח ריאלית מאוד משמעותית בתעריפים, בטח ביחס לעלויות הייצור.

<אודי אדירי: זאת אומרת, את כל ההתייקרויות, המדינה שמה מאמצים ענקיים בכיוון הזה.

<אודי אדירי: אני חושב, בעיני לפחות, וזה עולה מהתכנית האסטרטגית של משרד התחבורה ושלנו, שהמהפכה – זה תמיד טוב להוריד תעריפים, בוודאי זה טוב לציבור – בעינינו היא המהפכה של רמת השירות והמהפכה של רמת השירות, בעיני זה האתגר הגדול שעכשיו אנחנו ניצבים בפניו והוא דורש גם כסף אבל גם מחויבות ציבורית.

<אודי אדירי: בכסף, אני יכול להגיד לכם שגם משרד האוצר וגם משרד התחבורה באמת שמים את הכסף היכן שבאמת הכוונות נמצאות.

<אודי אדירי: זה הניסיון שלנו.

<אודי אדירי: יש גם פרויקטים ענקיים על הפרק, אם זה החל מנת"צים בכל המטרופולינים בהשקעה מתוכננת מאוד גדולה, אם זה באמת קו נוסף ברכבת הקלה בירושלים שנמצא כרגע בהליכים סטטוטוריים אחרונים, אם אלה העבודות ברכבת הקלה בתל אביב שאני בטוח שבעוד שבוע-שבועיים יהיו דיונים בכנסת, לצערי, על המצוקה הגדולה שנגרמת בשטח אבל זה בלתי נמנע.

<אודי אדירי: מדברים על השקעות מאוד מאוד גדולות בתחבורה הציבורית.

ישראל אייכלר: אתה מדבר במקרו, אבל לגבי הרב קו הקטן הזה, אני הגשתי הצעת חוק לפני שנתיים והיא עברה בקריאה ראשונה בכנסת שיהיה מרכז שירות של משרד התחבורה, נתקע החוק בוועדה הזאת מסיבה פשוטה והיא שאין עדיין חקיקה שמאשרת את הכרטיס החכם ואתם יודעים זאת.

ישראל אייכלר: הנה דבר טכני שתקוע לך את כל התחבורה.

ישראל אייכלר: כאשר נהג האוטובוס עומד ומתווכח על שמונה דרגות של תעריפים, שיירה של מכוניות עומדת מאחוריו.

<אודי אדירי: אני אפתיע אותך.

<אודי אדירי: יש לי בקשה אליך.

<אודי אדירי: אני באתי לבקש משהו.

<אודי אדירי: אני אומר לכם כאן שמבחינת תקציב וסדרי עדיפויות, גם משרד התחבורה וגם משרד האוצר, שמים את הנושא הזה בראש סדרי העדיפויות.

<אודי אדירי: הביצוע הוא מאוד מאוד קשה.

<אודי אדירי: בעיני הסיוע הציבורי והמהלך הציבורי כאן הוא קריטי.

<אודי אדירי: אנחנו צריכים שראשי הערים יסכימו שיהיו מת"צים בשטח שלהם, אנחנו צריכים שפרויקטים של רכבות קלות ירוצו במוסדות התכנון, כן, אנחנו צריכים שלא יעשו לנו את המוות בהעברת תקנות של רב קו בגלל כל מיני חובות ושאלות של זכויות.

ישראל אייכלר: ארבע שנים.

תמר זנדברג: רק אתמול הרבה מהגורמים כאן התכנסו כדי לעזור להעביר את האכיפה בנת"צים.

<אודי אדירי: מעולה.

תמר זנדברג: שאלתי כמה מהנוכחים כאן אם הם היו מעוניינים שנגיש הסתייגויות ואמרו לי, רק תוודאו שזה עובר.

<אודי אדירי: זה מה שאנחנו צריכים.

<אודי אדירי: צריך להיות הגיבוי למשרד התחבורה ולמשרד האוצר.

דב חנין: אנחנו צריכים לומר לך לא רק בשם ועדת המשנה אלא בשם ועדת הכלכלה בכלל שאנחנו מאוד מגויסים לעניין.

דב חנין: אנחנו נעשה מעל ומעבר.

דב חנין: תגידו לנו היכן צריך לעזור, היכן צווארי הבקבוק שצריך לפתוח ואנחנו מגויסים לעניין כדי למצוא ביחד פתרונות.

דב חנין: שאלה לי אליך.

דב חנין: מי החברה שמפקחת היום על השירות בתחבורה הציבורית?

<אודי אדירי: לפני כחצי שנה הושלם מכרז.

<עוזי יצחקי: דרור, תן את המידע.

<דרור גנון: היה הליך מכרזי שהסתיים לפני כחמישה חודשים.

<דרור גנון: במהלך ההליך נבחרו שתי חברות ולא חברה אחת שהן מפקחות.

<דרור גנון: הן התחילו בחודשיים של מה שנקרא ניסוי כלים.

<לאה ורון: מי הן שתי החברות?

<דרור גנון: מגער ותל דור.

<דרור גנון: הן היום פועלים וכבר יש דוחות שאפשר להציג אותם.

<לאה ורון: הדוחות מפורסמים באתר שלכם?

<דרור גנון: הדוחות לא מפורסמים כי רק עכשיו הם מתחילים.

<עוזי יצחקי: אבל הם יפורסמו כמו שהקודמים של ריבה פורסמו.

<דרור גנון: הם עדיין לא מפורסמים כי מעבירים לחברות את ההסתייגות ויש תהליך.

<קריאה: צריך להגיד שהייתה לקונה די גדולה.

<עוזי יצחקי: מ-2013 זה פורסם.

<עוזי יצחקי: הייתה תקלה.

אורי מקלב: פעם ראשונה.

מיקי לוי: הייתה תקופה ארוכה בלי דוחות.

דב חנין: חבר הכנסת מקלב ליווה מקרוב את הסוגיה הזאת.

אורי מקלב: חברת ריבה לא המשיכה רק בגלל שזה הגיע לשולחן הזה.

מיקי לוי: לא, אל תיקח לעצמך יותר מדי.

מיקי לוי: הם הפסיקו כי לא היה הליך מכרזי והם ישבו בלי מכרז.

ישראל אייכלר: זה היה לפני שמיקי לוי הגיע לכנסת.

<לאה ורון: חבר הכנסת מקלב היה זה שהביא את זה לדיון ציבורי.

<דרור גנון: אנחנו מפרסמים אבל צריך לחכות.

<דרור גנון: יש הליך מול החברות.

דב חנין: חברים, זאת הייתה שאלת ביניים.

דב חנין: אודי, לפני שאנחנו מסיימים את ההתייחסות שלך, אני רוצה לשאול אותך שלוש שאלות.

דב חנין: שאלה ראשונה היא האם מחירי הרכבת הם חלק מהרפורמה בתעריפים שאתם מקדמים, במיוחד רעיונות של כרטיסים משפחתיים?

דב חנין: שימוש ברכבת ככלי לשינוי התנהגות, דורש שינוי בתעריפים בתחום הרכבת.

דב חנין: שאלה שנייה.

דב חנין: משרד התחבורה קידם וממשיך לקדם קווי רכבת חדשים שגם הם שינוי בהתנהגות והם דבר לא פשוט.

דב חנין: אם אנחנו באמת רוצים לקדם את קווי הרכבת החדשים האלה, אנחנו צריכים גם לעודד אותם תקציבית כי אחרת יהיה לנו קו רכבת נפלא אבל אנשים לא ישנו התנהגות אלא אם כן יהיו מנגנונים כלכליים לעניין.

דב חנין: אני יודע שזה לפעמים ברמה התקציבית כלכלית זה נראה מורכב ומסובך, ואולי לא השקעה הכי יעילה לטווח המידי.

דב חנין: השאלה השלישית היא מה פחות או יותר לוחות הזמנים של המהלך הזה של הרפורמה בתעריפים.

דב חנין: זאת אומרת, אתה אמרת לנו שבעצם הרפורמה בתעריפים למטרופולין גוש דן – אנחנו מאוד מברכים עליה – היא ממש עניין שנמצא בשלבים האחרונים.

<עוזי יצחקי: לא רק של תל אביב.

<עוזי יצחקי: של כל הארץ.

דב חנין: כל גוש דן.

<עוזי יצחקי: שלושת המטרופולינים.

<עוזי יצחקי: אפילו ארבעת המטרופולינים.

דב חנין: כולל מטרופולין באר שבע.

דב חנין: כל זה אמור להסתיים, ואנחנו אמורים לראות את זה בחורף הקרוב, כך אני מבין, והשאלה היא של הקווים הבין עירוניים בהקשר הזה, האם יש לכם איזושהי מסגרת זמן או איזושהי תחזית.

דב חנין: שאלה אחרונה שאני לא בטוח שאתה תדע לענות לי עליה אבל אני אבקש את זה אולי מכם.

דב חנין: בהמשך לעבודה הזאת, אני ארצה לקבל מכם איזשהו נייר מסודר שמתאר את הפערים בין מה שיהיה לנו בתקציב 2015-2016 לבין התכנית האסטרטגית.

דב חנין: איפה רצינו להיות מבחינת התכנית האסטרטגית ואנחנו לא נמצאים.

דב חנין: אנחנו מבינים שיש קשיים, אילוצים, תקציב המדינה, הרבה צרכים וכדומה וכדומה, אבל איפה הפערים?

דב חנין: אם כבר יש תכנית אסטרטגית כזאת, היא אמורה להיות אמת המידה לפיו אנחנו מתכוונים.

<אודי אדירי: קודם כל, בוודאי שהרכבת היא חלק מהרפורמה והיא אפילו חלק מרכזי.

<אודי אדירי: הזכיר קודם מנכ"ל משרד התחבורה.

<אודי אדירי: היום למשל יש לנו קו רכבת לראשון ויש מציאות שהרכבת לראשון, מכיוון שברפורמה הראשונה בתעריפים מטרופולין תל אביב לא כלל את הרכבת, מחיר האוטובוס הוזל למחיר של 6.90 שקלים שזה זון ראשון, אבל הרכבת היא במחיר של 14 שקלים.

<אודי אדירי: אז נוצר פער בלתי סביר בין הרכבת לבין האוטובוס.

<אודי אדירי: עוד אלמנט מאוד חשוב ברפורמה הוא השילוביות.

<אודי אדירי: אם לקחת היום רכבת מראשון לתל אביב ועכשיו אתה צריך לקחת בתל אביב אוטובוס כדי להגיע מתחנת השלום למקום אחר, אתה בעצם צריך לקנות כרטיס נוסף.

<אודי אדירי: כל הדברים האלה מטופלים במסגרת הרפורמה ולדעתי מאוד תורמים לאטרקטיביות של הרכבת.

<אודי אדירי: זה היבט אחד שמטופל.

<אודי אדירי: אגב, חלק גדול מעלות הרפורמה נובע מהדבר הזה.

<אודי אדירי: השאלה השנייה ששאלת לגבי רכבות בפריפריה.

<אודי אדירי: הרכבות החדשות שהן בעיקר לפריפריה.

<אודי אדירי: תראו, גם הרכבות בפריפריה, בסופו של דבר צריכה להיות איזושהי הלימה, צריך להיות איזשהו יחס סביר בין מחיר האוטובוס למחיר הרכבת.

<אודי אדירי: צריך להבין שזאת מערכת כוללת.

<אודי אדירי: בעבר כן הסכמנו ואנחנו לא פוסלים את זה גם בעתיד ונתנו מספר חודשי נסיעה בחינם, שלושה חודשי נסיעה בחינם, ונתנו גם הטבות מרחיקות לכת לנוסעים שהם נוסעים יוממים.

<אודי אדירי: זאת אומרת, מי שבאמת גר לצורך העניין בשדרות או בנתיבות ועובד בתל אביב, זוכה למערכת מחירים מאוד אטרקטיבית.

<אודי אדירי: עכשיו נשארה השאלה של נסיעה בודדת ואנחנו כמובן רוצים לקבוע מחיר שהוא יהיה מחיר סביר והגון.

<אודי אדירי: עם זאת, צריך להבין שמערכת התעריפים היא מערכת ארצית שמחויבת גם בעקרונות של שוויוניות וגם בעקרונות של סבירות.

<אודי אדירי: לכן, אם למשל רכבת לחיפה עולה 31.5 שקלים, אוטובוס למגדל העמק עולה איקס שקלים ואוטובוס לנצרת עולה ואי שקלים - - -

תמר זנדברג: למה איקס שקלים?

<אודי אדירי: אני מניח שהמחיר הוא עשרים ומשהו שקלים אבל אני לא יודע בדיוק.

<אודי אדירי: מצטער.

תמר זנדברג: זאת אומרת, מתל אביב למגדל העמק, אנחנו כבר עם בעם למעלה מחמישים שקלים.

<אודי אדירי: אני לא חושב שמחירי התחבורה הציבורית בישראל בכל השוואה סבירה עם מדינות מערביות אחרות הם יקרים.

תמר זנדברג: הכול יחסית.

יעקב גיל: אם אתה מחשב את זה למשפחה, הם יקרים לעומת רכב.

יעקב גיל: יותר משתלם לנסוע ברכב כמשפחה בנסיעה בין עירונית מאשר בתחבורה ציבורית.

יעקב גיל: זה מצב לא תקין.

<אודי אדירי: משפחה שלמה של ארבע-חמש נפשות שנוסעת ברכב פרטי, אנחנו מאוד רוצים שתעדיף תחבורה ציבורית אבל זה עדיין לא הופך נסיעה של חמש נפשות ברכב פרטי לטיול, למשהו לא תקין.

אורי מקלב: מאזור גוש דן לצפת הלוך ושוב לבקר את ההורים, 700 שקלים למשפחה בתחבורה ציבורית.

אורי מקלב: סיפר לי עובד כנסת שהבן שלו נוסע מתל אביב, מאזור גוש דן, לצפת הלוך ושוב, שבע נפשות, 700 שקלים.

<אודי אדירי: זה לא נשמע לי המחיר.

<קריאה: 350 כיוון אחד?

<קריאה: מאוד יכול להיות.

אורי מקלב: אנחנו בדקנו.

דב חנין: דרור, בוא תחשוב על שבע נפשות, מאה שקלים לאדם הלך-חזור.

<דרור גנון: זה לא מאה שקלים.

ישראל אייכלר: תבדוק כמה עולה אוטובוס מירושלים לצפת ואתה תראה את החישוב.

ישראל אייכלר: יש מאות ואלפי אנשים שעושים את זה.

תמר זנדברג: אדוני היושב ראש, לסוגיית המחיר.

תמר זנדברג: אנחנו כל הזמן מדברים על אוטובוסים מתל אביב.

תמר זנדברג: בעיני אחת הבעיות המרכזיות הם האוטובוסים למשל מחיפה למגדל העמק, מצפת לכרמיאל.

דב חנין: מפריפריה לפריפריה.

תמר זנדברג: כן.

תמר זנדברג: בתוך הפריפריה.

<קריאה: נתנו דוגמה.

<קריאה: מקריית שמונה לעכו, 39 שקלים לכיוון.

תמר זנדברג: זה יותר רלוונטי לרוב האנשים כי לא כולם נוסעים לתל אביב.

<אודי אדירי: זה מה שאמרתי.

<אודי אדירי: בסוף אנחנו פותחים קווי רכבת חדשים ואנחנו רוצים שהם יהיו אטרקטיביים ואפשר לעשות מבצע הכרות.

<אודי אדירי: בסוף, ברמה של מחיר הנסיעה, יש רמת מחירים בארץ והם לא יכולים להיות מנותקים ממנה.

<אודי אדירי: המשמעות של לקחת את כל מחירי הנסיעה בפריפריה ולהוזיל אותם משמעותית היא משמעות תקציבית של מאות מיליוני שקלים והיא לא בגדר האפשר.

יעקב גיל: תוריד מחלף אחד ומימנת את זה.

יעקב גיל: מחלף אחד יממן לך כל שנה את התעריפים האלה.

<קריאה: איך הם יגיעו לתעסוקה?

<קריאה: איך הם יגיעו לעבודה?

יעקב גיל: זה עניין של סדר עדיפויות.

<אודי אדירי: אני חושב שבתוך סדר עדיפויות – אני חושב אבל זאת באמת שאלה שהיא שאלת מדיניות – בתחבורה הציבורית, בטח בהינתן ההשפעות החיצוניות, העלויות של הפקקים, המצב הבלתי נסבל, הפגיעה בפריון, הכיוון היותר משמעותי הוא הוספת שירות ולהקצות את המשאבים הנוספים כדי שיהיה יותר שירות, יותר תדירות, יותר נת"צים ויותר רכבות בעולם שאנחנו נמצאים בו היום ופחות בהפחתת תעריפים, אם כי אנחנו עושים גם את זה.

<אודי אדירי: בסוף המקורות מוגבלים.

ישראל אייכלר: אין פרופורציה בין ההשקעות בתשתיות לבין המחירים, כמו שאמר גיל מה-15 דקות.

ישראל אייכלר: המחיר שאדם משלם מקריית שמונה לעכו לבין מחלפים ודברים כאלה חשוב מאוד.

<אודי אדירי: אני לא מקבל את זה.

<אודי אדירי: אמרתי לכם שעל פני עשר שנים כל תקציבי התחבורה יותר מאשר הוכפלו אבל תקציבי הסובסידיה שולשו.

<אודי אדירי: יותר מזה, אני אומר שאין שום ענף אחר היום במשק – לפני עשרים ושלושים שנים היו הרבה ענפים מסובסדים – אולי מעונות יום, שהוא מסובסד פרט לתחבורה ציבורית ורמת הסובסידיה בתחבורה הציבורית בישראל היא מאוד גבוהה ביחס לפדיון, ביחס להשקעה בתשתיות וביחס לכל דבר.

ישראל אייכלר: אולי יש בזבוז בחלוקה עצמה של הסבסוד הזה?

ישראל אייכלר: תבדקו טוב איך אתם מסבסדים.

ישראל אייכלר: אולי יש קווים ריקים שאתם מסבסדים וקווים מלאים שאתם לא מסבסדים.

<אודי אדירי: אחת הבעיות בתחבורה הציבורית, חבר הכנסת אייכלר, היא שקל להוסיף וקשה להפחית.

דב חנין: אני רק רוצה לומר שבחוויית המשתמש, עולם התחבורה הוא עולם דינמי והוא עולם מתפתח, בוודאי, מצב התחבורה אצלנו במדינת ישראל הוא הרבה יותר טוב מאשר היה לפני עשרים שנים ואין ספק בכך, אבל אם אני מנסה להעריך באופן זהיר, אני יכול להגיד לך שצודק חבר הכנסת אייכלר.

דב חנין: חוויית המשתמש של מי שנוסע ברכב פרטי מאוד מאוד השתפרה.

דב חנין: השקעה, מחלפים, כבישים, אתה נוסע מהר ונוח מרוב המקומות לרוב המקומות.

דב חנין: אנשים שאין להם את זה ויש להם את התחבורה הציבורית, עדיין חוויית המשתמש שלהם היא מאוד מאוד מתסכלת.

<אודי אדירי: אם לפני עשר שנים רצית לנסוע מירושלים לחיפה, היית לוקח אוטובוס שהיה מעביר אותך דרך ייסורים, דרך מטרופולין דן והיית נוסע שעתיים.

<אודי אדירי: היום יש לך קו ירושלים-חיפה שנוסע דרך כביש 6.

<אודי אדירי: צריך להגיד כאן שכל נתיבי התחבורה האיכותיים משמשים תחבורה ציבורית בלי הגבלות.

<אודי אדירי: אז יש לך אוטובוס מחיפה לירושלים דרך כביש 6 ויש לך אוטובוס מכפר סבא לירושלים דרך כביש 6.

<אודי אדירי: מה, הם לא נהנים מזה?

<אודי אדירי: עשו נתיב מהיר בכניסה לתל אביב.

<אודי אדירי: מי נהנה מהתשתית הזאת אם לא קודם כל התחבורה הציבורית?

דב חנין: אפרופו תשתיות, אני רוצה להעביר את רשות הדיבור לגברת טרנר.

דב חנין: גברתי, אני רוצה לומר לך, לפני שתציגי את דבריך, שבדבר אחד את כבר הצלחת.

דב חנין: מהשלטון המקומי אני שומע שהמסר שהם מקבלים ממשרד התחבורה, וזה כנראה בזכותך, או במידה מסוימת גם בזכותך, זה שאם הם רוצים לקדם תשתיות, הם צריכים להראות התאמה של תשתיות ועדיפות של תשתיות לתחבורה ציבורית.

דב חנין: אם אני שומע את זה מיותר מרשות מקומית אחת, סימן שהצלחת.

דב חנין: לפני הביקורת מגיעה גם ברכה.

אורי מקלב: אדוני היושב ראש, איך אתה היית מתנהג אם היית צריך ללכת לוועדה אחרת?

דב חנין: אתה צריך ללכת לוועדה אחרת?

אורי מקלב: לא רק זה אלא גם תמר צריכה ללכת.

תמר זנדברג: גם אני.

דב חנין: כולם צריכים ללכת לוועדה אחרת?

תמר זנדברג: לוועדה של חבר הכנסת מקלב.

דב חנין: בבקשה, תוכל להתייחס.

אורי מקלב: אני רוצה לברך על הדיון הראשון בוועדת המשנה של ועדת הכלכלה לנושא התחבורה הציבורית.

אורי מקלב: כפי שאמרנו בהקמה, אז לא היה אולי כל הצוות, אנחנו יודעים שיש לה חשיבות רבה.

אורי מקלב: ועדת משנה שהיא תחת ועדת הכלכלה, אנחנו יודעים שהיא לא מאבדת שום דבר מחשיבות הדברים.

אורי מקלב: אנחנו חברים בוועדה, אנשים שרוצים להשפיע משום שהתחבורה הציבורית היא אחד הדברים החשובים שיש לנו היום שצריך להשקיע בהם.

אורי מקלב: אדוני היושב ראש, אני לא אאריך אבל אני רוצה להגיד לך שאני מציע לקיים דיון מיוחד על חברת הבקרה כדי לראות מה היא אמורה לעשות ומה היעדים שלה.

אורי מקלב: נראה לי שהחברות שזכו, זה סוג של מונופול.

אורי מקלב: כל משרד ממשלתי היום שאני נתקל בו, בכל מקום אני שומע על תל דור.

אורי מקלב: נראה לי שהחברה כבר השתלטה על המדינה.

אורי מקלב: חשוב גם לראות אם אין איזה מונופול גם בחברות האלה, אבל זה במאמר מוסגר.

אורי מקלב: חשוב מאוד המעמד שניתן אנחנו כוועדת המשנה לארגונים שפועלים בנושא התחבורה הציבורית.

אורי מקלב: אני פונה למשרד התחבורה.

אורי מקלב: דעו לכם, אני לא יודע אם יש לכם מנגנון קבוע לשמיעה של כל הארגונים שפועלים בנושא התחבורה הציבורית.

אורי מקלב: אלה אנשים מהשטח והם מאוד אכפתיים בעניין הזה.

אורי מקלב: יש חכמת העם אבל יש חכמת המשתמשים והמנוסים.

אורי מקלב: לכולנו אין זכות לדבר על התחבורה הציבורית אם אנחנו לא משתמשים בה יום יום.

אורי מקלב: הם באמת עושים דברים נפלאים.

אורי מקלב: אם אנחנו לא המשתמשים ואנחנו לא שומעים אותם, אנחנו יוצרים פער אמיתי בין מה שקורה בשטח לבין מה שרוצים להגיע אליו.

אורי מקלב: אתם צריכים לקבוע איזה פורום.

אורי מקלב: אני חושב שכדאי שהוועדה הזאת תפנה אליכם בבקשה שתקבעו איזה פורום קבוע כדי לשמוע את הארגונים האלה באופן קבוע לפני כל פרויקט גדול בערים השונות.

אורי מקלב: אני חושב שלארגונים האלה יש הרבה מה לתרום.

אורי מקלב: כל רשות מקומית היום משתפת פעולה עם הציבור על ידי מתנ"סים וכולי.

אורי מקלב: רשות מקומית יודעת.

אורי מקלב: יושבת כאן ראשת עיר שיודעת כמה חשובה המעורבות שלהם וכמה הם נותנים.

אורי מקלב: החכמה נמצאת שם.

אורי מקלב: אל תזלזלו.

אורי מקלב: אני מצטרף לאחרים שאומרים שאתם משקיעים הרבה, באמת משקיעים ויש השקעה גדולה מאוד אבל יש פערים גדולים במבחן התוצאה.

אורי מקלב: התחבורה הציבורית מול השקעה, תחבורה אמינה, זמינה, אדיבה, כל מה שיש מסביב לתחבורה הציבורית, בעניין הזה יש עוד פערים גדולים מאוד.

אורי מקלב: בסופו של דבר זאת התוצאה במבחן התוצאה.

אורי מקלב: לכן אנחנו רוצים להגיע להישגים הרבה יותר טובים בשיתוף פעולה אתכם וזה תפקידה של הוועדה.

אורי מקלב: אני מקווה שנהיה שותפים בעניין הזה.

אורי מקלב: תודה רבה.

דב חנין: תודה רבה לך.

דב חנין: חברת הכנסת זנדברג.

תמר זנדברג: רק מילה.

תמר זנדברג: אני ממש מצטרפת לברכות ורוצה לציין שחבר הכנסת מקלב ואני עומדים בראש שדולה לתחבורה בת קיימה שגם דב חנין חבר בה ומאוד פעיל בה.

תמר זנדברג: אני מאוד שמחה שהנושא הזה קיבל בקדנציה הזאת ועדת משנה שממש תרד לעומק הדברים.

תמר זנדברג: אני רוצה לומר רק דבר אחד ממש בגדול.

תמר זנדברג: אנחנו נמשיך לעקוב גם אחרי התעריפים, גם אחרי השירות, גם אחרי הקטסטרופה וההזדמנות התחבורתית הגדולה של גוש דן.

תמר זנדברג: על כל זה נדבר, אבל רק דבר אחד למשרד התחבורה.

תמר זנדברג: יש שינוי במשרד התחבורה.

תמר זנדברג: אין מה להגיד, יש שינוי, יש כיוון, רואים את זה בחלוקת התקציבים, רואים את זה בדברים כמו עידוד תשתיות ומכרזים שגם בהם יש בעיות אבל נגיע גם לזה.

תמר זנדברג: רק דבר אחד בו עוד לא נפל האסימון עד הסוף והוא שתחבורה ציבורית ותחבורה פרטית הם במידה רבה מאוד דברים תחליפיים ולא משלימים.

תמר זנדברג: כלומר, אם נמשיך בד בבד לבנות כבישים, מחלפים וחניונים, ונמשיך לפתח גם תקני חניה – זה היה במשרד הפנים ועכשיו זה עובר למשרד האוצר – ובמקביל נחשוב שעל אותם כבישים וכולי ליד הרכבים הפרטיים ייסעו האוטובוסים, אנחנו נחטא לקידום אמיתי של תחבורה ציבורית.

תמר זנדברג: אנחנו חייבים להבין שקידום התחבורה הציבורית עובר דרך עידוד תחבורה ציבורית איכותית, טובה, מתפקדת, במחיר זול ועם שירות מצטיין ובמקביל הפחתה מתנאי הנוחות של הרכב הפרטי כי אחרת תמיד יהיה יותר נוח לצאת מהבית, למצוא שם חניה עם האוטו, לנסוע בכביש פנוי ובמחלף ולהגיע בלי פקקים ולחנות בחינם.

תמר זנדברג: זה תמיד יהיה.

תמר זנדברג: אף אוטובוס לא יחכה ארוז בעטיפת צלופן מתחת לבית ויביא אותנו DOOR TO DOOR לאן שאנחנו רוצים.

תמר זנדברג: זה הוויכוח ואני יודעת שזה ויכוח ברמת מדיניות.

תמר זנדברג: זה דיון שיש לי עם השר.

<דוד כוכבא: חברת הכנסת זנדברג, מוניות שירות עם אפליקציה נכונה יכולות להביא בן אדם DOOR TO DOOR מהבית למקום העבודה או לכל מקום שירצה.

דב חנין: אנחנו נקיים דיון מיוחד בנושא מוניות שירות.

דב חנין: אחת סוגיות הגדולות בתחום התחבורה הציבורית.

<דוד כוכבא: כי עד עכשיו השתעממנו בדיון.

<דוד כוכבא: הוא בכלל לא נוגע לנו.

דב חנין: נקיים דיון מיוחד בנושא מוניות השירות.

<קריאה: מתי?

דב חנין: בעתיד הקרוב.

דב חנין: הולכת להיות רפורמה ב-2016.

<דוד כוכבא: כדאי לקיים את הדיון הרבה לפני הרפורמה.

דב חנין: הרבה לפני הרפורמה.

דב חנין: ברור.

תמר זנדברג: גם מוניות שירות, זה דבר מאוד חשוב אבל השדרה המרכזית היא מערכת הסעת המונית ותחבורה ציבורית.

תמר זנדברג: זה הלחם והחמאה וזה הבשר של מערכת התחבורה הציבורית.

תמר זנדברג: זה תהליך.

תמר זנדברג: זה בעבודה ואני מצפה שגם הוועדה הזאת, אני בטוחה, היא תהיה פלטפורמה כל הזמן לנהל את הדיונים האלה ואת משיכות החבל האלה כדי להגיע לתוצאה יותר טובה.

תמר זנדברג: תודה.

תמר זנדברג: סליחה.

תמר זנדברג: אני יזמתי דיון ולכן אני חייבת ללכת לוועדה של מקלב.

דב חנין: בהצלחה.

דב חנין: גברת טרנר, בבקשה.

דב חנין: אחריך חברת הכנסת פלוסקוב.

<קרן טרנר: קודם כל, אני רוצה להתנצל בפני חברי הכנסת ומנהלת הוועדה שבגלל סיבה טכנית לא הועברה אליכם המצגת אתמול בערב.

<קרן טרנר: שלחנו אבל זה לא הגיע.

<קרן טרנר: לא קיבלתם את המצגת ואני מתנצלת.

<קרן טרנר: אני כן אציג את עיקרי הדברים שנוגעים לתשתית.

<קרן טרנר: אני סמנכ"לית תשתיות ואני אחראית רק על נושא התשתית ולא על נושא התפעול.

<קרן טרנר: אני חושבת שכן ראוי בדיון נפרד להראות את כל הדברים שאנחנו כן רואים בישיבות הנהלה ובישיבות נוספות על מה כן נעשה מבחינת מסלקה ומבחינת תעריפים, אבל אני אחראית על תשתיות ובזה אני אתמקד.

<קרן טרנר: אני לא אטען שהמצב הוא טוב.

<קרן טרנר: אני אשים את הדברים כמו שהם.

<קרן טרנר: אנחנו רואים בוועדה הזו שותפה והדברים יהיו כאן כמו שהם.

<קרן טרנר: קודם כל, אנחנו מאוד מודעים לבעיה.

<קרן טרנר: אנחנו חושבים שהבעיה היא בעיקר במטרופולינים.

<קרן טרנר: תשעים אחוזים מהאוכלוסייה גרה במרחב עירוני – אני גרה במרחב כפרי – ומרבית האוכלוסייה גרה במטרופולין תל אביב, ירושלים וחיפה.

<קרן טרנר: עיקר הגודש הוא בתוך המטרופולין ורגע לפני שחברת הכנסת זנדברג תצא, אני אגיד לה שלגבי המטרופולינים, שם כבר אין תכניות לכבישים אם זה לא דיור.

<קרן טרנר: כלומר, לנתיבי אילון, למוריה וליפה נוף, אין עוד מחלף.

<קרן טרנר: החברות שינו לגמרי את הצבר התכנוני שלהן כי הן יודעות שלא יהיו להן פרויקטים אם הן לא יביאו פרויקטים של תחבורה ציבורית.

<קרן טרנר: בבין עירוני, אנחנו משקיעים בכבישים הרבה.

תמר זנדברג: המרחב העירוני כאן הוא טיפה מטעה.

תמר זנדברג: אני אומרת את זה גם כמי שמובילה את נושא של עירוניות.

תמר זנדברג: מרחב עירוני, זה אומר ישוב עירוני.

תמר זנדברג: זה יכול להיות ישוב פרברי, זאת יכולה להיות שכונה חדשה ששייכת מוניציפאלית לעיר קיימת אבל השכונה החדשה מתפרסת באיזושהי תפרוסת עירונית מאוד מאוד מקשה על שירות בתחבורה הציבורית ומערכת הסעת המונים טובה, ואז זה הולך עם תקן חניה למגורים שהוא שתי חניות ואז זה הולך עם כביש גישה ומחלף כי אחרת משרד התחבורה מקשה על בניית השכונה הזאת.

תמר זנדברג: זאת תפיסה שצריכה לא להשתנות אלא להתהפך.

<קרן טרנר: אנחנו מדברים על כך שהתניות לדיור יהיו יותר ויותר נוגעות לתחבורה הציבורית.

<קרן טרנר: בראש העין יש לנו הצלחה חלקית ואני חושבת שזה אכן הכיוון.

<קרן טרנר: סתם מחלפים שלא נוגעים לדיור, אנחנו כבר לא עושים.

<קרן טרנר: אין לנו ספק שהגודש והפקקים, זאת בעיית קיבולת, ולא נוכל להמשיך ולפתח את הכבישים.

<קרן טרנר: היצע הכבישים לא יתמוך הפעם בביקוש העולה, רמת החיים שלנו עולה, כמות כלי הרכב עולה.

<קרן טרנר: הנזק הכלכלי לפריון, כמו שציין אודי, הוא אדיר גם מבחינת איכות רמת החיים שלנו אבל גם מבחינה כלכלית, מבחינת שעות עבודה, הפסד תוצר והזמן שאנחנו מבזבזים, זה ברור לכולנו וכולנו חווים את זה.

<קרן טרנר: אני זוכר שב-2004 נכנסתי לאגף התקציבים, קצת לפני אודי, ונציגי משרד התחבורה אמרו לי שזה הולך להיות נורא וחייבים תחבורה ציבורית.

<קרן טרנר: אכן זה היום יותר גרוע מאשר לפני עשר שנים.

<קרן טרנר: אנחנו ממש רואים את זה ואנחנו חושבים שבעוד עשר שנים זה אפילו יוכפל.

<קרן טרנר: אנחנו מרגישים שאין לנו זמן ושאנחנו צריכים לעשות שינוי מאוד מאוד משמעותי והדרך היחידה זאת התחבורה הציבורית.

<קרן טרנר: התחום עליו אני אמונה הוא התשתיות.

<קרן טרנר: אנחנו רוצים שבאמצעות התשתיות נעלה את רמת השירות בתחבורה הציבורית.

דב חנין: המלים הכי חשובות בשקף הזה, הן מעבר דרמטי.

דב חנין: אני מברך עליהן.

<קרן טרנר: אנשים שאלו אותי למה אם אני אומרת שאני עושה כביש, אני רק מחמירה את הבעיה כי זה לא מסתדר להם.

<קרן טרנר: ברור לנו שאנחנו עושים עוד כביש, אנחנו תומכים בעוד רכבים פרטיים ובצוואר הבקבוק שהוא בתוך המטרופולין ובתוך הערים אנחנו יוצרים את הבעיה הרבה יותר קשה והפקקים הם אקספודנציאליים, למי שזה אומר משהו, רק הולכים ומתגברים.

<קרן טרנר: אנחנו חושבים שתחבורה ציבורית היא חלופה בת קיימא ולשם אנחנו צריכים ללכת.

<קרן טרנר: אנחנו חושבים שזה יגרום לאיכות חיים יותר טובה.

<קרן טרנר: אנחנו שומעים את השלטון המקומי מדבר על זה.

<קרן טרנר: ללכת ולהידמות יותר ויותר לאירופה, עם ערים ירוקות יותר ומתקדמות יותר, ופיתוח אורבני שיותר תומך בעניין הזה, הרבה יותר הולכי רגל, שבילי אופניים, תחבורה ציבורית ואנחנו כן רואים בנו משרד כלכלי אבל משרד כלכלי חברתי.

<קרן טרנר: אנחנו רואים בזה מנוע צמיחה מצמצם פערים ושוויוני.

<קרן טרנר: זה מניע אותנו בדיונים הקשים וזה עומד לנגד עינינו כל הזמן.

<קרן טרנר: נתוני התקציב ומגמות.

<קרן טרנר: קודם כל, כמה השקענו מבחינת מספרים אבסלוטים תחבורה הציבורית, בהסעת המונים וברכבות כבדות.

<קרן טרנר: לצערי עיקר הירידה ב-2014 – אנחנו בנתונים דומים גם ב-2015 עם כמעט ארבעה וחצי מיליארד שקלים אבל תלוי איך ננצל עד סוף השנה – נובעת כי תכניות הפיתוח של הרכבת הן תכניות מאוד מורכבות ולא הגיעו להבשלה.

<קרן טרנר: הרכבת מסיימת הרבה מהתכניות שהיו לה ועוד לא התחילה עם תכנית החשמול ותכניות מאוד מתקדמות וכך גם לגבי הסעת ההמונים שרצינו.

<קרן טרנר: רצינו להיות במקום אחר.

<קרן טרנר: בניגוד לכבישים שזה יחסית קל, גם שם יש לנו אתגרים אבל הרבה יותר קל לסלול כביש ומחלף מאשר חשמול, 420 קילומטרים ברשת וגם קו רכבת קלה וכולם הולכים לחוות את זה עכשיו בתל אביב.

<קרן טרנר: היינו רוצים לראות שהתחבורה הציבורית מקבלת נתח יותר ויותר גבוה, אבל לצערי כרגע פחות מחמישים אחוזים והיא באזור ה-43 אחוזים מנתח התקציב שלנו.

דב חנין: לגבי השקף הקודם.

דב חנין: אנחנו רואים כאן לאורך שלוש שנים מגמה מדאיגה של ירידה בחלק היחסי של התחבורה הציבורית לעומת השקעות בכבישים.

דב חנין: אנחנו שומעים את הדברים המאוד נחושים ומאוד בהירים מהמנכ"ל, מנציגי משרד האוצר ומגברתי.

דב חנין: מה הסיבה לירידה הזאת?

דב חנין: זה אומר שבעצם בפועל אנחנו כולנו כמדינה לא מצליחים להגיע למקום שבו אנחנו רוצים להיות.

<קרן טרנר: נכון.

דב חנין: מה קורה?

דב חנין: מה לא עובד?

<קרן טרנר: אני חייבת להגיד שהעניין כאן הוא לא תקציב.

<קרן טרנר: כשאני מסתכלת על מזומן, המזומן מבחינתי הוא עניין תוצאתי.

<קרן טרנר: השקף הבא מראה את ההרשאה להתחייב שהיא משקפת כמה הקצינו לפרויקטים חדשים.

<קרן טרנר: לצערי פשוט קשה לנו ליישם את הפרויקטים עליהם הוסכם, אם זאת הארכות ושלוחות לקו הרכבת הקלה בירושלים, אם זאת התקדמות איטית של הסטטוטוריקה של הקווים הבאים גם בירושלים וגם בתל אביב.

דב חנין: איפה זה תקוע?

דב חנין: מה הבעיות?

דב חנין: אתם יכולים להעביר לוועדה הזאת רשימה נקודתית של כשלים וחסמים שאתם מתמודדים אתם?

דב חנין: גם הצעות שלכם איך לדעתכם היה צריך לפתור את הכשלים האלה?

דב חנין: כדי שפשוט לא תימצאו במצב הזה ותוכלו באמת להוציא את הכסף שיש.

<קרן טרנר: כן.

<עוזי יצחקי: רשמנו ונעביר את זה.

<קרן טרנר: אני מתחברת לדברים שאודי אמר בהתחלה.

<קרן טרנר: אנחנו צריכים שראשי הרשויות יהיו הרבה יותר מגויסים.

<קרן טרנר: אני אראה את פרויקט העדפה, את הכסף הקטן שעושה שינוי גדול עם הנת"צים והמת"צים.

<קרן טרנר: כשראש עירייה בא ואומר לי שהציבור שלו לא באמת צריך את זה, למרות שאני מראה לו שעשרות אחוזים מהציבור שלו בלי רכב או עם רכב אחד והוא כן צריך את זה, אנחנו צריכים הד ציבורי יותר טוב.

<קרן טרנר: אנחנו צריכים את מוסדות התכנון.

<קרן טרנר: בסוף זה חלק מהמחיר שמשלמת דמוקרטיה ולא היינו רוצים להיות ערים כמו סין שמוחקים ועושים, אבל היכן שהוא האיזון הוא קצת קשה.

<קרן טרנר: היום בחקיקה הקיימת, רשות מקומית יכולה לעכב פרויקטים לאומיים ולעשות זאת מאוד מאוד מאוד בקלות גם מול מוסדות התכנון אבל גם אחר כך בהיתרי עבודה והערנו את זה גם בקו הרכבת הנוכחי.

<קרן טרנר: בסוף התגברנו על הדברים, אבל זה היה תהליך מאוד מאוד קשה.

<קרן טרנר: אני גם קוראת לכל המהנדסים שרוצים לשנות את פני החברה לבוא לחברות הציבוריות שלנו.

<אודי אדירי: בשבוע שעבר הייתי שם וזה הטריד אותי.

<אודי אדירי: היה נתיב תחבורה ציבורית מדהים שבנו בפתח תקווה.

<אודי אדירי: כנראה הייתה שם בעיה בטיחותית.

דב חנין: לכן הוא בוטל.

<אודי אדירי: אנשים איבדו את חייהם.

<אודי אדירי: היה צריך לפתור את הבעיה שם אבל פשוט סגרו אותו.

<אודי אדירי: אני לא זוכר שראיתי שאיזשהו מחלף או כביש מהיר נסגר או כביש אדום.

<אודי אדירי: אין מצב.

<אודי אדירי: כביש, כמה שהוא לא יהיה אדום, אין מצב שמישהו יסגור אותו והציבור יהיה שקט.

<אודי אדירי: מסלול תחבורה ציבורית הכי טוב בארץ, הכי משמעותי בארץ, סגרו אותו.

<אודי אדירי: כמה זמן?

<קריאה: שנתיים.

<אודי אדירי: זה מטריד מישהו?

<אודי אדירי: מפריע למישהו?

דב חנין: זה בעייתי מאוד.

יעקב גיל: במצבים כאלה יש סמכות לשר התחבורה להפקיע את הסמכות אליו ולסמן נתיב תחבורה ציבורית.

<קריאה: את ז'בוטינסקי כבר איבדנו כי ממילא עובדים שם.

<קריאה: לגבי צירים אחרים, זה יקרה.

<קרן טרנר: מבחינת הקצאת פרויקטים חדשים.

<קרן טרנר: חשוב להגיד שתכניות העבודה שלנו השתנו.

<קרן טרנר: במטרופולינים אנחנו כבר משקיעים רק בחסמי דיור ובתחבורה ציבורית.

<קרן טרנר: בבין עירוני אנחנו חושבים שעדיין צריך להשקיע בכבישים וזאת תכנית הפיתוח שלנו.

<קרן טרנר: אנחנו חושבים שהתמונה הזו מראה שבעתיד, אם נשכיל לבצע ויכולת הביצוע שלנו תשתפר, כן נראה נתונים אחרים.

<קרן טרנר: נושא הישיבה הוא 2015-2016 ולכן אני מראה את הגרף הזה.

<קרן טרנר: זוהי התמונה.

<קרן טרנר: אנחנו חושבים שנצליח לממש כמעט עשרה וחצי מיליארד שקלים בתקציב המדינה לשנת 2015.

<קרן טרנר: זאת התמונה בתחבורה הציבורית ובכבישים.

<קרן טרנר: זאת תמונת מצב של מה שהראינו קודם מבחינת האחוזים.

<קרן טרנר: שנת 2016, זה צפי.

<קרן טרנר: מספיק שמכרז גדול של אחד מפרויקטי הדגל של הסעת המונים יתעכב בחצי שנה או ברבעון, וכבר הנתונים שלנו מאוד מאוד משתנים.

<קרן טרנר: אנחנו מתקרבים לחמישים-חמישים ואני מניחה שב-2017 והלאה כבר נשנה לגמרי את המשקל הזה.

<קרן טרנר: ברשותכם, אני אעבור לתכניות העבודה שלנו ובמה אנחנו מתעסקים הרבה זמן מהזמן שלנו.

<קרן טרנר: זה ריכוז של מה אנחנו עושים במטרופולינים.

<קרן טרנר: אנחנו עושים את הדברים לא במטרופולינים ואולי שווה לייחד לזה ישיבה נפרדת אבל אני אגיד את זה במשפט.

<קרן טרנר: במגזר הערבי, ב-2013 זימנו את כל הרשויות במגזר הערבי.

דב חנין: אנחנו נקיים דיון מיוחד על המגזר הערבי.

<קרן טרנר: אני רק רוצה לומר שאנחנו עושים שם מהפכה מאוד רצינית של תחבורה ציבורית.

<קרן טרנר: בגוש דן אנחנו עושים פרויקטים של העדפה לתחבורה ציבורית, נתיבים מהירים, אוטוסטרדות אופניים, יש לנו את התכנית האסטרטגית שאני אגע בה, קו אדום והמשך הפרויקטים.

<קרן טרנר: בירושלים, עדכון התכנית האסטרטגית בעקבות העבודה שציינת, חבר הכנסת חנין.

<קרן טרנר: אנחנו בסיום העדכון של העבודה האסטרטגית.

<קרן טרנר: אנחנו רוצים לקדם עוד שני קווים.

<קרן טרנר: יש לנו את הקו הירוק שממש כבר הופקד עכשיו במוסדות התכנון.

<קרן טרנר: הקו הכחול קצת באיחור.

<קרן טרנר: ככל שתרצה הוועדה, נרחיב יותר.

<קרן טרנר: מה אנחנו עושים בגוש דן.

<קרן טרנר: אנחנו חושבים שגם כאשר בעזרת השם תהיה רכבת קלה באוקטובר 2021, עדיין - אנחנו לא תולים את כל יהבנו ברכבת הקלה – השימוש באוטובוסים יהיה שימוש נרחב.

<מיטל להבי: למה לא שמים כאן נתון של מוניות שירות?

<מיטל להבי: במטרופולין גוש דן זה מאוד עקרוני.

<מיטל להבי: זה אחד השירותים הכי מועדפים על הציבור.

<מיטל להבי: בלי מוניות השירות אי אפשר היה להסתדר בגוש דן.

<מיטל להבי: למה זה לא קיים כאן?

<פריד אברהם: אנחנו לא קיימים.

<פריד אברהם: רציתי באמת לומר שבתחבורה הציבורית, המוניות בכלל לא קיימות.

דב חנין: זאת נקודה חשובה.

דב חנין: יהיה דיון מיוחד על מוניות שירות.

<פריד אברהם: זאת בדיוק הבעיה.

<פריד אברהם: אנחנו לא רוצים דיון נפרד.

דב חנין: לא.

דב חנין: דיון מיוחד.

<פריד אברהם: מדברים על תחבורה ציבורית ולא מדברים על מוניות בכלל.

<פריד אברהם: אנחנו לא חלק מהם

דב חנין: אני מבין שאתה רוצה שקריאת הבינים שלך תירשם והיא נרשמה.

דב חנין: הנושא הזה לא מתאים לקריאת ביניים אלא כאן צריך לעשות דיון מיוחד.

<פריד אברהם: זאת לא קריאת ביניים.

דב חנין: צריך דיון מיוחד על נושא מקומן של מוניות השירות והוא יתקיים.

<פריד אברהם: אני שואל למה כשאומרים תחבורה ציבורית לא כוללים גם את המוניות.

דב חנין: השאלה נשמעה.

<פריד אברהם: נציג האוצר נמצא כאן.

<פריד אברהם: מתוך חמישה מיליארד שקלים לסובסידיות, מה אתם מייעדים למוניות השירות?

דב חנין: גברת טרנר, בבקשה.

<קרן טרנר: מה המטרה שלנו בפרויקט שהוא אחד הפרויקטים שביקשת פירוט לגביו.

<קרן טרנר: זה פרויקט צירי העדפה שלנו לתחבורה הציבורית.

<קרן טרנר: אנחנו חושבים שזה כסף יחסית קטן.

<קרן טרנר: עדיין יהיה למעלה מ-100-150 מיליון לכל אחת מהרשויות המקומיות אבל עם השפעה גדולה.

<קרן טרנר: השאיפה שלנו היא להגדיל את מספר הנוסעים בתחבורה הציבורית, לשפר את רמת השירות לנוסע וזאת לא רק מהירות ולא רק תדירות ולא רק אמינות, נוחות ונגישות אלא זה הכול ביחד וזה עניין הוליסטי.

<קרן טרנר: אנחנו רוצים להפוך את התחבורה הציבורית לאלטרנטיבה גם לרכב הפרטי ולא רק לשפר לקהל שהרבה פעמים נראה שהוא קהל שבוי.

<קרן טרנר: החתך הסוציו אקונומי של המשתמשים הוא אכן נמוך יותר מקהל המשתמשים ברכבת.

<קרן טרנר: היינו רוצים, כמו שאנשים שיכולים להחזיק רכב בוחרים לנסוע ברכבת ושכך יבחרו לנסוע באוטובוס.

<קרן טרנר: עקרונות התכנית שלנו.

<קרן טרנר: התכנית לא באה במקום תכניות אחרות, במקום רשת הסעת המונים אבל היא כן מדברת על יישום לטווח קצר של פחות חמש שנים.

<קרן טרנר: אנחנו לא מתעסקים בשינויים סטטוטוריים.

<קרן טרנר: אנחנו נשמח לטפל בדברים כאלה אבל זה לא במסגרת התכנית הזאת שהיא מיקוד מאמץ שלנו.

<קרן טרנר: אנחנו אמנם מדברים עם כל רשות בנפרד, אבל המינהלת שמטפלת בזה היא מינהלת בתוך חברת נתיבי אלון שהיא זרוע ביצוע שלנו בעניין הזה, וכן, הראייה היא ראייה מטרופולינית כי ברור לנו שכאשר נוסע עולה על אוטובוס, לא באמת חשוב לו שהוא עבר מוניציפאלית אלא חשוב לו שהנסיעה תהיה רציפה.

<קרן טרנר: אנחנו כן מדברים עם כל רשות מקומית כי זה המצב היום ואנחנו כן מסתכלים בראייה מטרופולינית.

<קרן טרנר: אנחנו רואים בזה השלמה למערכות ה-BRT, LRT, הרכבות הקלות והאוטובוסים.

<קרן טרנר: אנחנו כן מדברים על העניין ההוליסטי ובעצם אנחנו לא באים רק אגף אחד – ואולי חלק מהעניין זה שזה פרויקט מורכב יותר שאנחנו מניעים אותו וזה דורש מהמשרד וזה מתקדם אבל זה מאוד מורכב – אנחנו לא מגיעים רק מינהל תשתיות או רק אגף תחבורה ציבורית או רק אגף תכנון אלא אנחנו מגיעים שלושה אגפים של המשרד.

<קרן טרנר: אולי לציבור בבית זה נראה דבר טריביאלי אבל עדיין אלה שלושה אגפים במשרד.

<קרן טרנר: לכל רשות מקומית שמגיעים, מגבשים את התכנית.

<קרן טרנר: אנחנו לא מדברים רק על העדפה בתשתית אלא אנחנו מדברים גם על העדפה ברמזורים, גם על מרחב התחנה, גם על הנגשה, גם על אמצעי אכיפה, גם על שילוט, גם על כרטוס, גם על דלת אחורית וגם על שיתוף הציבור והסברה.

<קרן טרנר: בעצם יהיו צוותים שיחד עם הרשות המקומית, צוותי הרשות המקומית, יבואו ויפעלו דרך המינהלים הקהילתיים ומה שיש לאותה רשות כדי גם ליצור איזשהו שינוי מלמטה כי הוא חסר לנו.

<קרן טרנר: אנחנו רואים שחסר לנו הציבור שיהיה מגויס.

<קרן טרנר: איך זה נראה בגדול.

<קרן טרנר: אם היום יש לנו העדפה קיימת שמופיעה בכתום, ההעדפה העירונית והבין-עירונית שמתוכננת היא בכחול ובסגול.

<קרן טרנר: זאת תמונה כללית כדי לראות שאנחנו מוסיפים הרבה יותר עורקים ונימים לרשת הקיימת ובמספרים - אני חושבת שנצליח לממש את הכול - אנחנו שואפים בתחום העירוני, במקום 95 קילומטרים שקיימים להוסיף עוד 234 קילומטרים ובבין-עירוני, במקום 37 קילומטרים, להוסיף עוד 265 קילומטרים.

<קרן טרנר: אנחנו כרגע מטפלים בגוש דן למרות שאנחנו מתניעים את העניין הזה בשאר המטרופולינים אבל גוש דן הוא הדחוף ביותר מבחינתנו, גם בגלל הרכבת הקלה אבל גם בגלל ששם הבעיה היא הדחופה ביותר.

<קרן טרנר: סרקנו את כל הרשויות ולא כולן רלוונטיות מאוד לתכנית כרגע.

<קרן טרנר: התמקדנו ב-26 רשויות כאשר בשש מהן מקודמת העדפה במסגרת אחרת, לדוגמה אשדוד עיר בת קיימא.

<קרן טרנר: זה הסטטוס של הרשויות.

<קרן טרנר: הייתי רוצה שנהיה במקום אחר.

<קרן טרנר: הייתי רוצה שעם כל הרשויות נהיה תוך חצי שנה ושנה בתכנון מפורט ונתקדם הלאה, אבל התהליך הוא לא תהליך פשוט.

<קרן טרנר: אני אשמח לקחת דוגמה ולהסביר לכם מה אנחנו עושים כאשר אנחנו מגיעים לרשות מקומית.

<קרן טרנר: קודם כל, אנחנו מגיעים לרשות מקומית ומציגים את עקרונות התכנית כפי שהצגתי כרגע – טווח קצר וכולי.

<קרן טרנר: אנחנו באים ואומרים לראש הרשות שאנחנו החלטנו לבוא מלמטה למעלה.

<קרן טרנר: לא באנו אליכם עכשיו ואמרנו לכם שהנה הצירים, בואו תעשו אותם ואם לא תעשו אותם, לא תקבלו פרויקטים.

<קרן טרנר: אנחנו לא ממהרים לתת פרויקטים אם לא עושים תחבורה ציבורית, אבל כן באנו מלמטה.

<קרן טרנר: קודם עשינו שיעורי בית וראינו מה הם הגישו לקול קורא של עיר בת קיימא.

<קרן טרנר: ראינו מה המצב היום, היכן עוברים האוטובוסים והיכן הם נוסעים.

<קרן טרנר: נפגשנו עם מחלקות ההנדסה והאחראי על התחבורה ברשות.

<קרן טרנר: ישבנו ואז הגענו לראש העיר ואחרי ראש העיר התחלנו תכנון מפורט בתקווה להגיע לביצוע התהליך שהוא ארוך יותר כי אנחנו מגיעים מלמטה.

<קרן טרנר: בחלק מהערים יש לנו שיתוף פעולה מדהים ואפילו חלק מהערים מתחרות ביניהן מי תגיע לפני כן כמו רעננה וכפר סבא, ובחלק מהערים זה פחות.

דב חנין: לפי השקף הקודם אלה חולון וראשון שמגיעות לשלב יותר מתקדם של תכנון.

<קרן טרנר: עם חולון וראשון התחלנו יותר מוקדם.

<קרן טרנר: בכפר סבא וברעננה התחלנו קצת מאוחר כי היה אמור להיות שם BRT אבל החלפנו את ה-BRT בפרויקט הזה שאגב, הוא מאוד דו דמה ל-BRT.

<קרן טרנר: הוא בצירים המרכזיים של ה-BRT.

דב חנין: אנחנו מאוד מודאגים מהמצב בתל אביב כי זה הגרעין של המטרופולין.

<קרן טרנר: כן צריך להבין שכאשר מתחלף מהנדס או אין מהנדס, יש לנו לפעמים בעיה ברשויות המקומיות.

<קרן טרנר: חלק מהרשויות המקומיות אולי רוצות אבל אם המהנדס שם בדיוק מתחלף ולא בדיוק יודע וראש הרשות נחשד או נחקר או משהו, זאת בעיה.

<קרן טרנר: כל העניינים של שלטון מרכזי ושלטון מקומי נכנסים לענייןף.

דב חנין: קרן, תנסי לסיים בדקה הקרובה כי אנחנו בלחץ זמנים מאוד גדול.

<קרן טרנר: להציג קצת את המורכבות מול העירייה.

<קרן טרנר: אנחנו באים ומציגים לעירייה את עקרונות המהלך והחתך, מי משתמש בכלי הרכב, לאן הם נוסעים ומדברים ממש ספציפית.

<קרן טרנר: אז ממש יורדים אתם לרמת המפות.

<קרן טרנר: זאת טעימה מהתהליך שלנו עם הרשויות המקומיות.

<קרן טרנר: אנחנו מציגים להם מה בדיוק היינו רוצים בכל ציר, כאן יהיה נת"צ ימני וכאן שמאלי ואנחנו מגיעים עד לכדי הפתרונות וכמה מקומות חניה יבוטלו.

<קרן טרנר: צריך להבין שחלק מהעניין שלוקח זמן זה שהתכנונים המפורטים והמדידות נועדו להבין מה יעשה הרכב הפרטי אחרי שניקח לו נתיב כי בדרך כלל זאת לא סלילת נתיב חדש כי זאת עיר ואין לאן להתפתח.

<קרן טרנר: זה או לקחת נתיב קיים או על חניות.

<קרן טרנר: הדיונים מאוד מפורטים.

<קרן טרנר: אני אסיים בשקף הזה למרות שיש לנו עוד הרבה שקפים אבל יהיו גם עוד ישיבות של הוועדה.

<קרן טרנר: אכיפה ונת"צים.

<קרן טרנר: דיברנו על העניין הציבורי.

<קרן טרנר: היינו רוצים לראות איך בקרוב אנחנו מחמירים את הקנס וגם נותנים נקודות.

<קרן טרנר: אנחנו מציבים ברשת הבין עירונית ולצערי זה לוקח יותר זמן מכפי שחשבנו.

<קרן טרנר: יש לנו עניין של תקינה ויש לנו כמה משרדים שנוגעים בעניין הזה ויש את חברות התשתית כך שזה אירוע בירוקרטי רב נפגעים.

<קרן טרנר: בינתיים אנחנו מתגברים את האכיפה עם שוטרים.

<קרן טרנר: צעד מאוד חשוב נעשה אתמול, וכאן המקום להגיד תודה ענקית לך חבר הכנסת חנין, לוועדה, למנהלת הוועדה וליועצת המשפטית שלכם על שהתגייסתם בצורה מחממת את הלב.

דב חנין: אנחנו מתחייבים להמשיך לעשות את זה.

דב חנין: המון תודה לך ותודה על החומר שהבאת.

דב חנין: אני אבקש להעביר אלינו את המצגת הזאת ואנחנו נעביר אותה גם לחברי הוועדה.

דב חנין: אני רוצה לתת את רשות לגיל, בקצרה כי אנחנו ממש לקראת סיום הדיון.

דב חנין: תתמקד בשתיים-שלוש נקודות.

דב חנין: אחר כך תתייחס חברת הכנסת פלוסקוב.

יעקב גיל: אני מאוד מברך על ההקמה של הוועדה.

יעקב גיל: אני חושב שזאת בשורה חשובה.

יעקב גיל: הדיון אתמול על אכיפה בנת"צים בהחלט הוכיח את החשיבות של הקמת ועדה כזאת.

יעקב גיל: אנחנו מברכים גם על מה שעבר אתמול.

יעקב גיל: נקודה שלא הוזכרה, ואני מתחבר למה שאמרת בתחילת הדיון על כסף קטן שיכול לעשות הרבה, זה הנושא של חיבור אזורי תעסוקה לתחבורה מהירה.

יעקב גיל: יש כבר תכנית שקיימת שנתיים, תכנית במגירה, של חיבור אזורי תעסוקה וקווים מהירים, פתרון יום יומי שאנשים יכולים ליהנות ממנו.

יעקב גיל: אנחנו לא רואים היכן זה משתלב בתכניות ואיך זה נכנס.

יעקב גיל: לא מזמן עשינו בדיקה והשווינו את התכנית לעומת מה שקורה בפועל כרגע ביום יום.

יעקב גיל: נכנסו שני קווים מתוך כמעט שלושים שהוצעו בתכנית וזהו, לא בוצע שום דבר מעבר לזה.

יעקב גיל: מאוד קל לגזור סרט על רכבת ומחלף, אבל לא ברור למה התכניות האלה נתקעות.

יעקב גיל: עוד נושא שמטריד אותנו זה הנושא של הרב קו, הכרטוס החכם, וזה מתחבר גם לרפורמה בתעריפים.

יעקב גיל: אין שום סיבה שייקח עשר שנים מאז נכנס הרב קו, בסביבות 2006, שבעצם לא נוכל להטעין את הרב קו בארנק אחד אחיד, לעלות מכל הדלתות בתחבורה הציבורית העירונית, כאשר ההדרגתיות שמשרד התחבורה מציע היא מאוד נמוכה לעניין הזה ומאוד איטית.

יעקב גיל: אנחנו רוצים לראות את זה בקצב הרבה יותר גובר והולך אבל אנחנו לא רואים שזה מקבל איזשהו מענה ברור במשרד התחבורה.

יעקב גיל: אולי נקודה אחרונה שהיא באמת הכי משמעותית, הפער לעומת היכן שאנחנו צריכים להיות.

יעקב גיל: אם התכנית של פיתוח התחבורה הציבורית, התכנית האסטרטגית דיברה על תוספת שנתית של עשרה מיליארד שקלים בשנה מדי שנה להוסיף לפיתוח התחבורה הציבורית ותוספת של סובסידיה בסך מיליארד שקלים מדי שנה, אנחנו לא רואים את זה במספרים של השנים האחרונות.

יעקב גיל: לצערנו לא ראינו את זה עכשיו בשקף החדש שהצגתם לגבי התקציב.

יעקב גיל: אולי חוץ מלהאשים את הרשויות המקומיות שבהחלט תוקעות חלק מהדברים, אנחנו שותפים כאן לקידום הדברים מולן, אולי גם צריך לחשוב בפנים, בתוך משרד התחבורה, האם משרד התחבורה בכלל ערוך לטפל במשימות האלה, האם יש את כוח האדם גם מבחינת היקף כוח האדם הנדרש.

יעקב גיל: יש היום ממונה אחד לכל מחוז שכורע תחת העומס.

יעקב גיל: חסרות פונקציות מקצועיות.

יעקב גיל: הייתה הבטחה גדולה להקים רשות ארצית לתחבורה ציבורית אבל בפועל לא נוספו יותר מדי תקנים חדשים לרשות הזאת ולא נוספו יתר מדי אנשי מקצוע והדברים פשוט תקועים.

יעקב גיל: מעבר לתירוצים שאומרים שזה מסובך, הרשות המקומית תוקעת, צריך גם לעשות איזושהי רפורמה איך המשרד מתנהל ביום יום שלו.

יעקב גיל: לא יכול להיות שצריך לרדוף אחרי משרד התחבורה בשביל תוספת פשוטה של אוטובוסים.

יעקב גיל: הדבר הזה לא הגיוני אבל הוא קורה כל הזמן וצריך לעשות כאן איזושהי חשיבה מחודשת.

יעקב גיל: אנחנו כמובן היינו שמחים לראות שינוי מבנים כמו רשויות מטרופוליניות וכולי שלא ברור לנו למה לא מקדמים את זה.

דב חנין: תודה רבה.

דב חנין: חברת הכנסת פלוסקוב.

דב חנין: תודה על הסבלנות.

טלי פלוסקוב: כן.

טלי פלוסקוב: אני חייבת לרוץ לוועדה אחרת אבל היה לי מאוד חשוב לומר כמה מלים.

טלי פלוסקוב: ראשית, אני בוודאי רוצה לברך על הקמת הוועדה.

טלי פלוסקוב: אדוני היושב ראש, אני באמת בטוחה שבניהולך הוועדה הזאת תביא בסוף תוצאות.

טלי פלוסקוב: אני לא יודעת אם זה יהיה במאה אחוזים מה שאנחנו רוצים, אבל בטוח יהיה שיפור.

טלי פלוסקוב: אני רוצה לומר כאן שני דברים.

טלי פלוסקוב: אני רוצה באמת לפנות למשרד התחבורה ולומר דווקא מלים טובות על מה שנעשה.

טלי פלוסקוב: אני חייבת לומר לכם שאני ניהלתי רשות, הייתי ראש עיר וראיתי מה קרה בתקופה האחרונה, כמה כסף כן הושקע בשיפור תחבורה ציבורית ואני מדברת כאן על הנושא של ההנגשה ועל נושאים שקשורים למחשוב.

טלי פלוסקוב: חלק מהדברים צוינו כאן.

טלי פלוסקוב: אכן אנחנו כולנו מרגישים שיש שינוי.

טלי פלוסקוב: יחד עם זאת, אנחנו שומעים כאן אזרחים שמשתמשים בתחבורה ציבורית, ובעיני זה משהו שיכול להביא לנו הרבה רעיונות, כי בסך הכול אני מבינה שלשני הצדדים – או יותר נכון לחמשת הצדדים שנמצאים כאן – יש את אותו רצון והוא לשפר את השירות שאנחנו נותנים לאזרח.

טלי פלוסקוב: הרבה פעמים אנחנו, אלה שפחות משתמשים בתחבורה הציבורית וזה לא סוד, לא כל כך מכירים את הדברים מקרוב.

טלי פלוסקוב: גברתי הסמנכ"לית, את ציינת את זה בדבריך ואמרת שאתם כן מעוניינים בשיתוף הציבור ואתם כן מעוניינים לשמוע את הציבור.

טלי פלוסקוב: לכן יש כאן כמה ארגונים שעם חלקם נפגשתי ועם חלקם עדיין לא, אבל בסך הכול באמת יש כאן רצון עז לשפר את המצב של המדינה שלנו, בשלב זה בתחבורה הציבורית.

טלי פלוסקוב: אני חושבת שחלק מהפעילות של הוועדה הזאת הוא לתת במה לארגונים האלה ולשמוע אותם.

טלי פלוסקוב: כבר עכשיו אנחנו שמענו כמה דברים בקצרה.

טלי פלוסקוב: כשנתחיל להיכנס לעומק הדברים, בעיני אתם תמצאו כאן את מה שאתם מחפשים.

טלי פלוסקוב: אני מבינה ובאמת מאוד מעריכה את הרצון של משרד התחבורה, ויש לו וזה מצוין, אבל כמובן מבינה את האילוצים.

טלי פלוסקוב: אני רוצה שאני לדוגמה בשום אופן לא מסכימה לקחת מהתשתיות ולהעביר לסובסידיות.

טלי פלוסקוב: זה לא בא בחשבון.

טלי פלוסקוב: לגייס תקציב נוסף?

טלי פלוסקוב: כן.

טלי פלוסקוב: אני יודעת מה זה תשתיות.

טלי פלוסקוב: דיברנו כאן על כבישים אדומים ואני נוסעת כל יום בכביש כזה.

דב חנין: ראש עיריית ערד לא יכולה, ובצדק, לא לעבור בכביש הבלתי אפשרי שמוביל לערד.

טלי פלוסקוב: נכון מאוד.

טלי פלוסקוב: כביש 31.

טלי פלוסקוב: אני יודעת איך הוא היה לפני שלוש שנים והיום אני כבר נהנית לנסוע בו בחלק משמעותי ממנו ואני מקווה מאוד שנמשיך.

טלי פלוסקוב: לא לוותר על התשתיות כי התשתיות הן דבר חשוב.

טלי פלוסקוב: זה בעצם שומר על החיים של האנשים שכן משתמשים ברכב פרטי.

טלי פלוסקוב: מצד אחד, כמובל למצוא את הדרכים להגדיל את הסובסידיות.

טלי פלוסקוב: כרטיס נסיעה מערד לתל אביב הוא מהיקרים במדינת ישראל ולא ברור לי למה.

טלי פלוסקוב: זאת דוגמה אחת אבל אי מבינה שיש עוד הרבה כאלה.

טלי פלוסקוב: אני פונה ליושב ראש ומבקשת להשתמש בפלטפורמה של הארגונים כדי שהתוצאה של עבודת הוועדה שלנו תהיה לטובת האזרחים שלנו.

דב חנין: תודה רבה.

דב חנין: סטלה.

<סטלה אבידן: לאור הדברים שנאמרו ובהמשך לנייר העמדה שהכין מנכ"ל הארגון שלנו איתי חיים, ברצוני לומר כלהלן.

<סטלה אבידן: אני חושבת שעדיין אין שינוי בהבנה.

<סטלה אבידן: של איחוד תעריפים הוא הנושא.

<סטלה אבידן: זה לא עניין לעשות הנחה בנסיעות כפי שאודי אדירי אמר אלא זה לבוא ולעשות צדק וסדר.

<סטלה אבידן: לכן הנושא הזה הוא בעדיפות ראשונה.

<סטלה אבידן: אני רוצה לחזק את הנושא של חוסר יעילות.

<סטלה אבידן: למשל, שנים אנחנו משלמים לבנק הדואר למסלקה משותפת עבור הרב קו וכל הדברים האלו.

<סטלה אבידן: עד היום אנחנו לא מצליחים, אחרי מיליוני שקלים ששולמו לבנק הדואר, לראות תוצאה.

<סטלה אבידן: הדבר הכי פשוט למשתמש כחוויית שירות זה מרכז מידע והוא על הפנים.

<קריאה: את יודעת שהמסלקה פעילה מחודש מאי.

<סטלה אבידן: עדיין לא פעילה כמו שצריך כי זה חלקי.

<קריאה: היא פעילה.

<קריאה: זה לא חלקי.

<סטלה אבידן: אפליקציות פשוטות חינמיות.

<סטלה אבידן: נותנים לי שירות שמשרד התחבורה עד היום לא יכול לתת לי שירות של מרכז מידע מסודר.

<סטלה אבידן: אני חושבת שיפה מאוד שעשו תכניות ב-2012 והן במגירה, אבל עדיין אנחנו מצפים לשינוי בתפיסה.

<סטלה אבידן: ההשקעה בתחבורה ציבורית לא פחות חשובה מהתשתיות, לא יותר אבל לא פחות, וצריכים להיות יותר יעילים בשימוש של התקציב.

<סטלה אבידן: אם אנחנו ממשיכים לשלם לקרן הצבי וחלק מהדברים הם ללא תוצאת חוויה למשתמש כפי שציינתי בשתי הדוגמאות, לא יצא שום דבר.

דב חנין: תודה רבה.

דב חנין: אדוני נציג המוניות.

דב חנין: אחד מכם.

<פריד אברהם: הייתי מבקש מהיושב ראש, דווקא בגלל האווירה בימים האחרונים לקראת העתיד לבוא בגוש דן על כל המצוקות הקיימות, להקדים ככל האפשר את הדיון בנושא המוניות, שילובן בתוך המערכת שקוראים לה תחבורה ציבורית.

<פריד אברהם: יש להן נתונים ואפשרויות רבות מאוד לתרום דווקא למצוקה שמצפה לנון, כולל הנושא של שילוב הרב קו.

<פריד אברהם: כאשר מדברים על רב קו, משום מה לגבי המוניות זה יהיה, מתי?

<פריד אברהם: לא יודעים מתי.

<פריד אברהם: שמעתי על חמישה מיליארד שקלים אבל עוד לא נגענו בזה ולא התקרבנו לזה וגם לא דרשנו את זה.

<פריד אברהם: אתם מדברים בתחבורה ציבורית, יש 22 אלף מוניות, 2,300 מוניות שירות מורשות שיכולות לפתור גם את בעיית הסטטוס קוו בתל אביב, בירושלים ובעוד כמה מקומות.

<פריד אברהם: תפתחו להן עוד קווים.

<פריד אברהם: נושא שבת ומה שקורה בו.

<פריד אברהם: אנחנו מסוגלים ויכולים לתת מענה אבל משום מה, יוק, כל הנושא שקוראים לו מוניות, בחוץ.

<פריד אברהם: אנא ממך, אדוני היושב ראש, תקדים ככל האפשר את הדיון בנושא המוניות, מוניות השירות, ושילובן בתוך המערכת שקוראים לה התחבורה הציבורית.

<פריד אברהם: אני מבקש.

<פריד אברהם: תודה.

דב חנין: תודה לך על הדברים החשובים.

דב חנין: אנחנו נעשה זאת.

דב חנין: נציג האוצר, אתה רוצה להוסיף משהו?

<אשר דולב: עלו כאן הרבה מאוד נושאים שעל חלקם ניתנו תשובות.

<אשר דולב: ביקשתם התייחסות לסוגיה של התכנית האסטרטגית ותרשו לי לומר על זה כמה מלים.

<אשר דולב: אנחנו עומדים מאחוריה בדיוק כמו שעמדנו בדצמבר 2012 עת חתמנו עליה כל המשרדים השותפים.

<אשר דולב: מאז דצמבר 2012 ועד היום נעשו ארבע עבודות שעל אחת מהן אפשר לומר שהגיעה לסיומה ועוד שלוש בתהליכים.

<אשר דולב: אלה עבודות שמפרטות אותה לכדי תכנית אב.

<אשר דולב: זאת אומרת, שלוש תכניות אב לתל אביב, לירושלים ולחיפה ועוד תכנית אב לרכבת ישראל.

<אשר דולב: התכנית של ירושלים היא במצב הכי מתקדם ואולי כדאי שתזמינו לדיון מיוחד גם את ראש העיר ונציגי העירייה כדי שיוכלו להתייחס כי באמת מדובר במהפכה.

<אשר דולב: צריך להבין שאחרי שמיוצרת תכנית אב כזאת שעומדת ביעדים של התכנית האסטרטגית וצפויה באמת להביא אותנו למקום שאנחנו רוצים, את תכנית האב הזאת צריך להפוך לתכניות סטטוטוריות מכוחן יהיה אפשר להקים את הפרויקטים.

<אשר דולב: התהליך הזה הוא תהליך של תכנון ואחר כך הגשה והתנגדויות והערות.

<אשר דולב: בחלק מהמקומות יש יותר שיתופי פעולה ובחלק מהמקומות פחות אבל זה תהליך שלוקח מספר שנים.

<אשר דולב: אם אנחנו מדברים על סדר גודל של שמונה קווי רכבת קלה בירושלים, אף מוסד תכנון כיום לא יודע להחיל תכנון של שמונה קווים במקביל.

<אשר דולב: לכן הדברים האלה יארכו זמן ויצטרכו להיות מיושמים בעתיד.

<אשר דולב: אחר כל זה, יש ביצוע.

דב חנין: רשמנו בפנינו.

דב חנין: חיפה, גוש דן וכדומה, מתי יהיה מוכן?

דב חנין: מתי זה יבוא לדיון?

<אשר דולב: גם חיפה בשלה לדיון.

<אשר דולב: לגבי תל אביב, כמובן זה הרבה יותר מורכב.

<אשר דולב: יש את כל הסוגיה של הטכנולוגיה - מטרו, רכבת קלה – כבר בראייה קדימה.

<אשר דולב: בתל אביב צריך להסתכל על 2060 ולא על 2040.

דב חנין: מתי זה יהיה מוכן לדיון?

<אשר דולב: אני חושב שבתחילת שנה הבאה.

<אשר דולב: כנ"ל התכנית של רכבת ישראל.

דב חנין: תודה רבה.

דב חנין: גברת להבי, בבקשה, רק משפט כי אנחנו מקווים להגיע אליכם לביקור מיוחד בגוש דן ואז נוכל לשמוע אותך הרבה יותר בהרחבה.

<מיטל להבי: אני אשמח.

<מיטל להבי: אני רק נצמדת למשפט שאתה אמרת בתחילת הדיון, איך בכסף קטן משיגים תוצאות גדולות.

<מיטל להבי: זאת נראית לי שאלה מאוד חשובה.

<מיטל להבי: אני חושבת שהנושא של מוניות שירות, זה כסף קטן שיכול להביא תוצאות גדולות.

<מיטל להבי: אני חושב ששינוי תלוש המשכורת במדינת ישראל לא עולה לאף אחד שקל ולא מוריד ממנו שקל.

דב חנין: זה לא לדיון הזה.

<מיטל להבי: זה אותו הדבר.

<מיטל להבי: אני רוצה לומר כאן שמדברים הרבה מאוד על שיתופי פעולה ובתוך שיתופי הפעולה אני ראיתי את ה-BRT ויוצא לי להיות בקשר עם הרבה מאוד מהרשויות המקומיות במטרופולין, שביעות הרצון מהדיאלוג היא לא בהכרח גבוהה.

<מיטל להבי: אצלנו יש דיאלוג מצוין אבל שביעות הרצון מהדיאלוג היא לא בהכרח גבוהה.

<מיטל להבי: יכול להיות שצריך לקחת תכנית-תכנית, מטרופולין-מטרופולין ולהביא לכאן את השותפים המטרופולינים לדיון ממצה על ה-BRT ועל התכניות הגדולות שיש כאן לעתיד התחבורה הציבורית כדי באמת להביא ליישום בשיתוף פעולה.

דב חנין: נעשה את זה.

דב חנין: תודה רבה.

דב חנין: דרור, אני מתנצל.

דב חנין: תם ולא נשלם.

דב חנין: אני רוצה לסכם את הדיון הזה.

דב חנין: בוודאי יש המון דברים שנצטרך להמשיך בהם אבל עתה אנחנו חייבים להמשיך לדיונים אחרים.

דב חנין: תשעה דברים אני רוצה.

דב חנין: הדבר הראשון.

דב חנין: המצגת שלכם תגיע אלינו ותודה קרן על החומרים שהעברת.

דב חנין: אנחנו נרצה נייר שמתאר את תקציב 2015-2016 מול התכנית האסטרטגית שלכם.

דב חנין: אנחנו רוצים נייר שדיברנו עליו עם מנכ"ל המשרד על החסמים הסטטוטוריים שאתם רואים בדרך שלכם לקדם פיתוח וקידום של תחבורה ציבורית.

דב חנין: אנחנו רוצים לקבל בתוך חודש לוועדה תמונת מצב של רפורמת המחירים, היכן זה עומד, היכן הקשיים, מה הושג, מה יושג, מה הולך לקרות בפברואר ומה הולך לקרות אולי בעתיד היותר רחוק.

דב חנין: אנחנו נרצה לקבל ממשרד התחבורה איזשהו נייר מסודר בנושא מוניות השירות.

דב חנין: מוניות השירות הן אכן מרכיב משמעותי לגמרי בתוך כל רשת של תחבורה ציבורית ואנחנו נרצה לראות איך אתם רואים אותן ברמה האסטרטגית לקראת הרפורמה שמתוכננת בנושא מוניות השירות ב-2016.

דב חנין: אנחנו רוצים לפחות בקווי מתאר עקרוניים לדעת איך אתם רואים אותן משתלבות, איך אתם רואים אותן משתלבות ברב קו, איך אתם רואים אותן משתלבות במערכת של שילוביות

<פריד אברהם: הסובסידיות.

דב חנין: איך אתם רואים אותן משתלבות אולי בסבסוד.

<פריד אברהם: ללא סבסוד, אין עתיד לענף הזה וחבל על הדיבורים.

דב חנין: איך אתם רואים אותן משתלבות.

עיסאווי פריג': יש בעיה כי המדיניות היא הפסד כאן.

דב חנין: אנחנו נרצה לקבל מכם נייר בנושא הציבור הערבי, המהלכים שמקודמים היום, מה נעשה ומה צריך להיעשות.

דב חנין: אנחנו נרצה לקבל מכם נייר גם בכל הסוגיה שהוזכרה כאן בשולי הדברים לגבי הפיקוח על התחבורה הציבורית והיכן זה עומד.

דב חנין: חבר הכנסת מקלב הוביל כאן עבודה קשה בוועדה ואנחנו לא רוצים לחזור על הסרט הזה אלא אנחנו רוצים להיות במצב יותר טוב.

דב חנין: אם כן, אנא תעבירו לנו נייר מסודר.

דב חנין: אנחנו נקיים, לפי ההצעה שהעלית, דיונים נפרדים על תכנית בירושלים אליו נזמין בוודאי את ראש העירייה, על תכנית האב בחיפה ובהמשך גם על תכנית האב בגוש דן.

דב חנין: נגיע לגוש דן, אני מקווה, אם הכול יסתדר, כדי לראות SOS מה אנחנו יכולים לעשות כדי להתמודד עם הקשיים והבעיות של הרכבת הקלה.

דב חנין: אני מאוד מאוד מודה לכולכם.

דב חנין: עבודה עצומה בפנינו אבל אנחנו מתחילים לצאת לדרך ונקווה שנגיע לתחנה עם תחבורה ציבורית טובה.

דב חנין: תודה רבה.